S. Tereża Benedetta tas-Salib – Festa

Qari tal-jum

L-Ewwel Qari: Ħos 2: 16b.

L-Evanġelju: Mt 25:1-13

F'dak iż-żmien: Ġesù qal lid-dixxipli tiegħu din il-parabbola: "Is-Saltna tas-Smewwiet issir tixbah lil għaxar xebbiet li ħarġu bl-imsiebaħ tagħhom biex jilqgħu l-għarus.

Ħamsa minnhom kienu boloh u ħamsa għaqlin, għax il-boloh ħadu l-imsiebaħ u ma ħadux żejt magħhom, waqt li l-għaqlin ħadu mhux biss l-imsiebaħ, iżda wkoll iż-żejt fil-kwies.

Il-għarus iddawwar ma ġie, u għalhekk ilkoll ħadhom in-ngħas u raqdu.

Imbagħad f'nofs ta' lejl instema' min jgħajjat, 'Ara l-għarus!

Oħorġu ilqgħuh!'

Dawk ix-xebbiet qamu lkoll u ħejjew l-imsiebaħ tagħhom.

Iżda l-boloh qalu lill-għaqlin, 'Agħtuna ftit żejt minn tagħkom, għax l-imsiebaħ tagħna jintfew.'

Qabżu l-għaqlin u qalu, 'Għandu mnejn ma jibqax biżżejjed, la għalina u lanqas għalikom!

L-aħjar morru għand tal-ħanut u ixtru għalikom.'

Xħin dawk marru biex jixtru jiġi l-għarus, u dawk li kienu lesti daħlu miegħu fis-sala, u l-bieb ingħalaq.

Sa fl-aħħar waslu wkoll ix-xebbiet l-oħra, u bdew jgħidu, 'Mulej, Mulej, iftħilna!'

Iżda hu weġibhom u qal, 'Tassew, ngħidilkom, lilkom ma nafkomx.'

Ishru, mela għaliex la tafu l-jum u lanqas is-siegħa."

L-Evanġelju tal-jum: 9 ta' Awwissu


religion, church, news, Gwida għall-Films

Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

LASSIFIKA TAL-KNISJA:

Stu, żagħżugħ b'karattru ħelu ħafna u lablabi, jaħdem bħala lavrant f'ħanut li jbiegħ affarijiet tal-isports.

Wara x-xogħol, Stu jagħmel xogħol ta' sewwieq mal-kumpanija Uber, f'karozza elettrika biex hekk ikun jista' jaqla' xi ħaġa extra biex jgħin finanzjarjament lil Becca, l-ħabiba tiegħu li xtaqet tiftaħ gym.

Stu xtaq ħafna li jieħu b'martu lil Becca għalkemm kien hemm dubji serji.

Stu kien jiftaħar li s-servizz li kien joffri bħala sewwieq, kien tal-għola livell: "Five Star".

Sadanittant, Vic Manning, ta' età medja, kien għadu jibki l-mewt traġika ta' Sarah Morris li kienet taħdem miegħu bħala detektiv.

F'operazzjoni kontra barun ta' droga, Oka Teijo, Sarah sfat maqtula minn Oka li rrnexxielu jaħrab minn fuq il-post wara ġlieda ħarxa li Vic u Sarah kellhom miegħu u sħabu meta dawn ġew assedjati minn fejn Oka kien jopera.

Din it-telfa kellha effett serju fil-ħajja ta' Vic.

Barra li kien iddivorzjat kaġun tal-importanza li kien jagħti lix-xogħol tiegħu, Vic kien ukoll abbanduna d-dmirijiet tiegħu ta' ġenitur lejn bintu Nicole, illum il-ġurnata, tfajla matura u artista.

Il-fatt li Vic kien juża saħħtu u goff, din bdiet turi li ż-żmien kien għamel tiegħu, għalkemm hu kien għadu jridha u lest li jpoġġi lilu nnifsu f'riskju kbir.

Barra li Vic kien allerġiku kemm għal kliem żejjed kif ukoll għal teknoloġija moderna, malajr kienet taqbiżlu u l-jiftaħ in-nar.

Ma kien iqis xejn.

Jum wieħed, fuq insistenza ta' bintu Nicole, imur għand tabib biex permezz ta' operazzjoni bil-laser ikun jista' itejjeb il-vista t'għajnejh.

Għalkemm it-tabib qallu li ma jkunx jista' isuq għal xi ħin, Vic meta pprova jsuq għaliex irċieva tipp fejn kien qiegħed jgħix il-baruni tad-droga, spiċċa f'diżastru.

Ma kien baqgħalu xejn x'jagħmel ħlief li jsejjah lil xi sewwieq li kien lest li jgħinu.

Hawn jidħol Stu fix-xena li jsib ruħu fi prova iebsa u perikoluża.

X'jiġri minn hawn?

Film Amerikan, kummiedja u mimli azzjoni, taħt id-direzzjoni ta' Michael Dowse u kitba ta' Tripper Clancy.

Minħabba vjolenza eċċessiva u bla rażan, mdemmija, b'rizultat ta' qtil u wkoll tortura, ċajt goff u doppju sens, kif ukoll kliem goff, ikun tajjeb li l-film jarawh il-kbar biss.

Stuber


religion, church, news, L-Evanġelju tal-Jum

Qari tal-jum

L-Ewwel Qari: Atti 3, 11-26

Salm: 8, 2a u 5.6-7.8-9

L-Evanġelju: Lq 24, 35-48

F'dak iż-żmien, id-dixxipli ta' Għemmaws kienu qegħdin itarrfu x'kien ġralhom fit-triq, u kif kienu għarfu lil Ġesù fil-qsim tal-ħobż.

Kif kienu għadhom jitkellmu, Ġesù nnifsu waqaf f'nofshom u qalilhom: "Is-sliem għalikom!".

Huma twerwru bil-biża' għax ħasbu li qegħdin jaraw xi fantażma.

Iżda hu qalilhom: "Għaliex tħawwadtu?

Għaliex dan it-tħassib kollu f'qalbkom?

Araw idejja u riġlejja.

Jiena hu!

Missuni, u ifhmuha li l-ispirtu ma għandux laħam u għadam bħalma qegħdin taraw li għandi jien".

Huwa u jgħidilhom dan, uriehom idejh u riġlejh.

Iżda billi huma, fil-ferħ tagħhom, kienu għadhom ma jridux jemmnu u baqgħu mistagħġba, qalilhom: "Għandkom xi ħaġa tal-ikel hawn?".

Huma ressqulu quddiemu biċċa ħuta mixwija, u hu ħadha u kielha quddiemhom.

Imbagħad qalilhom: "Meta kont għadni magħkom għedtilkom dawn il-kelmiet: Jeħtieġ li jseħħ kulma nkiteb fuqi fil-Liġi ta' Mosè, fil-Profeti u fis-Salmi".

Imbagħad fetħilhom moħħhom biex jifhmu l-Iskrittura.

U qalilhom: "Hekk kien miktub: li l-Messija jbati u fit-tielet jum iqum mill-imwiet, u li l-indiema għall-maħfra tad-dnubiet tixxandar f'ismu lill-ġnus kollha, ibda minn Ġerusalemm.

Intom xhud ta' dan".

San Mark, Evanġelista

L-Evanġelju tal-jum: 25 ta' April


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Il-pulizija ġewwa r-rahal ta' Centerville, jirċievu tagħrif mill-bidwi Frank Miller li naqsitlu tiġieġa.

Cliff Robertson u Ronnie Peterson, pulizija, jmorru jinvestigaw u fil-bosk jiltaqgħu ma' Hermit Bob.

Lura lejn l-għassa, Cliff jirrimarka li għalkemm kien sar il-ħin, il-jum kien għadu mdawwal sew, ħaġa mhux tas-soltu wara t-tmienja ta' filgħaxija.

Ronnie wkoll jintebaħ li l-arloġġ u l-mobile kienu waqfu.

Miller, waqt li kien f'ristorant jiekol xi ħaġa, jitkellem ma' Hank Thompson li għandu ħanut tal-għodod u ż-żebgħa fuq Hermit Bob.

Hank kien sema' rapport li jħasbek fuq ir-radju, li kien jgħid li kien hemm ċaqliqa żgħira polari.

Fern, il-waiters irrimarkat li għadu ma dalamx.

Fiċ-ċentru ta' detenzjoni ta' żgħażagħ bi problemi, Olivia u Stella jisimgħu lil Geronimo jgħid li ċaqliqa żgħira polari kien ifisser li din għandha taffetwa d-dawran tad-dinja.

Dean minnaħa l-oħra wassal xi rivisti għand Bobby li għandu pompa tal-petrol waqt li fil-ħanut żgħir li kellu, kien jiġbor tifkiriet.

Niltaqgħu ma' Danny Perkins li jmexxi l-Moonlight Motel li wkoll jisma' l-aħbar li l-pets fid-djar kienu qegħdin iġibu ruħhom b'mod stramb.

Il-bidwi Miller jinnota wkoll li l-annimali kollha li kellu sparixxew.

Lura fl-għassa tal-pulizija, Cliff u Ronnie jingħaqdu ma' Mindy Morrison.

Dawn it-tlieta jibdew jiddiskutu l-affarijiet strambi li kienu qegħdin jiġru madwarhom.

Issa li sar il-ħin, Ronnie u Mindy jħallu lil Cliff waħdu fl-għassa biex jieħu ħsieb matul il-lejl, il-mejta Mallory O'Brien.

Lura fir-ristorant, Fern u Lily li tidħol filgħaxija biex tnaddaf il-post, jiddiskutu lil Zelda Winston, mara stamba li dan l-aħħar bdiet tieħu ħsieb tipprepara l-mejtin għad-difna f'

Zelda kienet tipprattika l-użu tajjeb ta' xabla quddiem statwa ta' Buddha.

Matul il-lejl waqt li kienet qegħda tipprepara żewġ mejtin, dawn iqumu mill-mewt.

Zelda tkun pronta taqtgħalhom rashom bix-xabla, l-uniku mezz kif teħles minn xi żombi.

X'kien beda jiġri ġewwa Centreville hekk kif numru ta' żombies bdew ħerġin mill-oqbra?

Film Amerikan, kummiedja fuq żombies li jqumu mill-oqbra u jikkawzaw diżastru u mwiet fir-raħal ċkejken ta' Centerville, taħt id-direzzjoni u kitba ta' Jim Jarmusch.

Minħabba t-tema tal-film li ħafna drabi jrendi ruħu fir-ridikolu kif ukoll il-mod kif teħles minn żombies, kliem u ċajt goff, tkun tajjeb li l-film jarawh il-kbar biss.

The Dead Don't Die


L-Erbgħa tal-Ġimgħa Mqaddsa

Qari tal-jum

L-Ewwel Qari: Iż 50, 4-9a

Salm: 68 (69), 8-10.21bċd-22.31 u 33-34

L-Evanġelju: Mt 26, 14-25

F'dak iż-żmien, wieħed mit-Tnax, jismu Ġuda l-Iskarjota, mar għand il-qassisin il-kbar u qalilhom: "Xi tridu tagħtuni u jiena nagħtikom lil Ġesù f'idejkom?".

U huma tawh tletin biċċa talfidda bħala ħlas.

Minn dak il-ħin beda jfittex okkażjoni tajba biex jagħtihom lil Ġesù f'idejhom.

Fl-ewwel jum tal-Ażżmi d-dixxipli resqu lejn Ġesù u qalulu: "Fejn tridna nħejjulek l-ikla tal-Għid?".

U hu qalilhom: "Morru l-belt għand it-tali, u għidulu: "Qallek l-Imgħallem: Is-siegħa tiegħi waslet; jien se nagħmel l-ikla tal-Għid għandek mad-dixxipli tiegħi".

Id-dixxipli għamlu kif ordnalhom Ġesù u ħejjew l-ikla tal-Għid.

Għall-ħin ta' filgħaxija qagħad fuq il-mejda flimkien mat-Tnax, u waqt l-ikel qal: "Tassew ngħidilkom, li wieħed minnkom se jittradini".

Huma bdew isewdu qalbhom ħafna u kull wieħed minnhom beda jsaqsih: "Jaqaw jien, Mulej?".

U Ġesù weġibhom: "Dak li jmidd idu u jbill il-ħobż fi platt wieħed miegħi, dak li se jittradini.

Bin il-bniedem imur kif hemm miktub fuqu imma ħażin għalih dak il-bniedem li permezz tiegħu Bin il-bniedem ikun mogħti f'idejn l-għedewwa!

Kien ikun aħjar għalih dak il-bniedem li kieku ma twieled xejn!".

Qabeż Ġuda, dak li ttradieh, u qallu: "Jaqaw jien, Rabbi?".

Wieġbu Ġesù: "Int qiegħed tgħidu".

L-Evanġelju tal-jum: 17 ta' April


Qari tal-jum

L-Ewwel Qari: Eżodu 12, 37-42

Salm: 135 (136), 1 u 23-24.

L-Evanġelju: Mt 12, 14-21

F'dak iż-żmien, il-Fariżej ħarġu u bdew jiftiehmu bejniethom kontra Ġesù, kif se jeqirduh.

Ġesù sar jaf b'dan u telaq minn hemm.

Ħafna nies marru warajh u fejjaqhom kollha, u ordnalhom bis-sħiħ biex ma jurux min kien, biex hekk iseħħ dak li kien ingħad permezz tal-profeta Isaija, meta qal:

"Ara l-Qaddej tiegħi li jiena ħtart, l-għażiż tiegħi li bih ruħi tgħaxxqet! jien inqiegħed l-Ispirtu tiegħi fuqu u hu jxandar il-ġustizzja lill-ġnus.

Ma jiksirha ma' ħadd, ma jgħollix leħnu u ħadd ma jisma' leħnu fil-pjazez.

Qasba mġelġla ma jiksirhiex, u musbieħ inemnem ma jitfihx, sa ma jwassal il-ġustizzja għar-rebħa, u f'ismu jittamaw il-ġnus".

San Apollinaris, Isqof u martri

L-Evanġelju tal-jum: 20 ta' Lulju


Qari tal-jum

L-Ewwel Qari: Dan 7, 2-14

Salm: Dan 3, 75.76.77.78.79.80.81

L-Evanġelju: Lq 21, 29-33

F'dak iż-żmien, Ġesù qal lid-dixxipli tiegħu din il-parabbola: "Ħarsu lejn is-siġra tat-tin u s-siġar l-oħra.

Malli tarawhom jarmu, intom stess tintebħu li s-sajf diġà fil-qrib.

Hekk ukoll meta taraw dan jiġri, kunu afu li s-Saltna ta' Alla hi fil-qrib.

Tassew ngħidilkom, li ma jgħaddix dan in-nisel sa ma jiġri dan kollu.

Is-sema u l-art jgħaddu, imma kliemi ma jgħaddix".

L-Evanġelju tal-jum: 29 ta' Novembru


Direttur:

Ilħna:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Ġewwa Prida Lands fl-Afrika, l-iljuni jaħkmu fuq is-saltna tal-annimali.

Ir-Re Mufasa u r-Reġina Sarabi jippreżentaw lil binhom Simba lill-annimali kollha li nġabru qrib il-Pride Rock permezz ta' Rafiki, il-mandrill, xuman u l-konsulent tas-saltna.

Mufasa juri lil Simba l-art kollha, u fehmu fuq ir-responsabiltajiet li għandu re u ċ-ċirku tal-ħajja.

Scar, ħu Mufasa, imxxennaq għas-saltna, jippjana biex jelimina lil Mufasa u lil Simba u hekk isir re hu.

Scar iqarraq b'Simba u Nala, biex jesploraw ċimiterju ta' iljufanti.

Mufasa kien widdeb lil Simba biex ma jersaqx 'l hemm u kellu raġun għaliex kif Simba u Nala daħlu fiċ-ċimiterju, jiġu attakkati minn Shenzi, Kamari u Azizi, tliet hyenas bi ftehim ma' Scar.

B'xorti tajba, Mufasa mwissi minn Zazu, hornbill, il-maġardom tas-saltna, ikun fil-ħin biex isalva lit-tnejn li huma minn mewta ċerta.

Mufasa ma ħax pjaċir b'dak li għamel Simba, iżda malajr jaħfirlu u spjegalu kif ir-rejiet tal-passat kienu għadhom iħarsu fuqhom mis-smewwiet u li hekk għadhom jagħmlu.

Scar għal darb'oħra jerġa' jippjana nasba għal ħuh u n-neputi Simba.

Għalhekk ħajjar lil Simba biex imur żjara fil-gorge waqt li hu kien ftiehem mal-hyenas biex imexxu merħla kbira ta' gnu u hekk jikkawżaw stampede.

Sadanittant hu nforma lil Mufasa bil-periklu li kien jinsab fih Simba.

Bla ebda telf ta' żmien, Mufasa jmur biex isalva lil Simba.

Sfortunatament, hekk kif Mufasa jsalva lil ibnu Simba, hu stess isib ruħu f'periklu kbir, iggranfat mal-ġemb tal-

Mufasa jitlob l-għajnuna ta' Scar iżda dan, minflok jgħinu, jimbuttah għal isfel.

Riżultat tal-waqa', Mufasa jmut.

Scar jikkonvinċi lil Simba li kien hu l-kawża tal-mewta ta' missieru u li jkun aħjar għalih li jitlaq għal kollox mis-saltna.

Scar waqt li jordna lill-hyenas biex imorru wara Simba u joqtluh, imur jagħti l-aħbar li Mufasa u Simba kienu mietu t-tnejn u li issa kien hu, r-re.

X'jiġri minn Simba?

Ħajtu tinbidel għal kollox meta jiltaqa' ma' Timon, mungus żgħir u Pumbas, qasqus salvaġġ li kienu jemmnu fil-motto "hakuna matata" ("tinkwieta xejn").

Film Amerikan, mużikali u mimli azzjoni, taħt id-direzzjoni ta' Jon Favreau u kitba ta' Jeff Nathanson.

Film bi storja ħelwa u b'tagħlima

remake tal-film animat minn Disney fl-1994.

Minħabba xi xeni tal-biża' li jistgħu jaffetwaw lit-tfal, ikun tajjeb li dawn ikunu akkumpanjati minn xi adult.

The Lion King


Fis‐sena akkademika li tibda f'Ottubru 2019, l‐Istitut ta' Formazzjoni Pastorali u diversi entitajiet formattivi oħra fi ħdan il‐Knisja ser joffru korsijiet varji ta' formazzjoni.

Fost id‐disa' korsijiet offruti mill‐Istitut ta' Formazzjoni Pastorali hemm korsijiet dwar l‐Ekumeniżmu, l‐għeruq tal‐fidi Nisranija fil‐Ġudaiżmu, l‐ispiritwalità, l‐irwol tan‐Nisrani fis‐soċjetà, u oħrajn.

Il‐korsijiet offruti huma dawn:

L‐Iżvilupp tar‐Responsabbiltà Ambjentali

L‐Iskoperta tal‐Fidi Permezz tal‐Arti

L‐Esperjenza Umana ta' Alla fit‐Talb

L‐Ekumeniżmu

Il‐Ministeru Pastorali tal‐Familja

L‐Għeruq tal‐Fidi Nisranija fil‐Ġudaiżmu

It‐Teoloġija

Il‐Kura Pastorali fl‐Iskejjel

Id‐Dimensjoni Spiritwali fil‐Kura tas‐Saħħa

L‐Istitut ta' Formazzjoni Pastorali twaqqaf fl‐2007 bl‐iskop li joffri formazzjoni għall‐ħtiġijiet reali tas‐soċjetà kontemporanja.

Il‐korsijiet huma akkreditati mill‐Malta Qualifications Council u jwasslu għal General Education Award jew Higher Education Award.

Il‐prospectus għas‐sena akkademika 2019–2020 jista' jitniżżel mill‐websajt

Għal aktar informazzjoni wieħed jista' jibgħat imejl fuq

Interessat tibda kors?


Qari tal-jum

L-Ewwel Qari:

Ġ

L-Evanġelju: Mt 7, 15-20

F'dak iż-żmien, Ġesù qal lid-dixxipli tiegħu: "Iftħu għajnejkom mill-profeti foloz; għax dawn jiġu għandkom libsin ta' nagħaġ, u minn ġewwa jkunu lpup ħattafa!

Mill-frott tagħhom tagħrfuhom.

Jaqaw jiġbru għeneb mix-xewk, jew tin mill-għollieq?

Hekk kull siġra tajba frott tajjeb tagħmel, imma s-siġra l-ħażina frott ħażin tagħmel.

Siġra tajba ma tistax tagħmel frott ħażin, anqas siġra ħażina ma tagħmel frott tajjeb.

Kull siġra li ma tagħmilx frott tajjeb titqaċċat u tinxteħet fin-nar.

Għalhekk mill-frott tagħhom tagħrfuhom".

L-Evanġelju tal-jum: 26 ta' Ġunju


Is-Sittax-il Ħadd taż-Żmien ta' Matul is-Sena

Qari tal-jum

L-Ewwel Qari: Ġen 18, 1-10a

Salm: 14 (15), 2-3ab.

It-Tieni Qari: Kol 1, 24-28

L-Evanġelju: Lq 10, 38-42

F'dak iż-żmien, Ġesù daħal f'raħal, u laqgħetu għandha waħda mara jisimha Marta.

Din kellha oħtha, jisimha Marija, li niżlet bilqiegħda f'riġlejn il-Mulej tisimgħu x'kien qiegħed jgħid.

Iżda Marta kienet moħħha fuq il-ħafna xogħol tad-dar.

Imbagħad resqet u qaltlu: "Mulej, m'intix tara kif oħti ħalliet ix-xogħol kollu fuqi biss?

Mela għidilha taqbad tagħmel xi ħaġa miegħi".

Qabeż il-Mulej u qalilha: "Marta, Marta!

Inti taħseb wisq u tinkwieta fuq ħafna ħwejjeġ; imma waħda hi meħtieġa.

U Marija għażlet l-aħjar sehem, li ma jitteħdilhiex".

L-Evanġelju tal-Ħadd: 21 ta' Lulju


Qari tal-jum

L-Ewwel Qari: Dewt 34, 1-12

Salm: 65 (66), 1-3a.5 u 16-17

L-Evanġelju: Mt 18, 15-20

F'dak iż-żmien, Ġesù qal lid-dixxipli tiegħu: "Jekk ħuk jaqa' f'xi dnub, mur sibu waħdu u widdbu.

Jekk jisma' minnek, tkun irbaħt lura lil ħuk.

Jekk ma jismax, erġa' mur u ħu miegħek wieħed jew tnejn oħra, biex kulma jingħad jissaħħaħ bil-kelma ta' żewġ xhieda jew tlieta.

Jekk imbagħad anqas minnhom ma jkun irid jisma', mur għid lill-knisja.

U jekk anqas mill-knisja ma jkun irid jisma' żommu b'wieħed pagan u pubblikan.

Tassew ngħidilkom, li kulma torbtu fuq l-art ikun marbut fis-sema, u kulma tħollu fuq l-art ikun maħlul fis-sema.

Ngħidilkom ukoll li jekk tnejn minnkom fuq l-art jgħollu leħinhom flimkien biex jitolbu xi ħaġa, Missieri li hu fis-smewwiet, jagħtihielhom.

Għax fejn tnejn jew tlieta jkunu miġbura f'ismi hemm inkun jien f'nofshom".

San Massimiljan Marija Kolbe, Presbiteru u Martri

L-Evanġelju tal-jum: 14 ta' Awwissu


Qari tal-jum

L-Ewwel Qari: Żak 8, 1-8

Salm: 101 (102), 16-18.19-21.29 u 22-23

L-Evanġelju: Lq 9, 46-50

F'dak iż-żmien, qamet kwistjoni bejn id-dixxipli dwar min kien l-akbar fosthom.

Ġesù għaraf x'kellhom f'moħħhom, u ressaq tifel żgħir lejh, qiegħdu maġenbu, u qalilhom: "Min jilqa' lil dan it-tifel żgħir minħabba f'ismi, ikun jilqa' lili; u min jilqa' lili, ikun jilqa' lil dak li bagħatni.

Għax min hu l-iżgħar fostkom ilkoll, dak hu l-kbir".

Qabeż Ġwanni u qallu: "Mgħallem, rajna wieħed ikeċċi x-xjaten f'ismek, u ridna nżommuh, għax hu mhuwiex wieħed minn tagħna".

Imma Ġesù qallu: "La żżommuhx, għax min mhuwiex kontra tagħkom, huwa magħkom".

San Ġilormu, Presbiteru u Duttur tal-Knisja

L-Evanġelju tal-jum: 30 ta' Settembru


Qari tal-jum

L-Ewwel Qari: Rum 1, 1-7

Salm: 97 (98), 1.2-3ab.3ċd-4

L-Evanġelju: Lq 11, 29-32

F'dak iż-żmien, meta l-folla tan-nies żdiedet, Ġesù qabad u qal: "Nisel ħażin huwa dan in-nisel!

Irid sinjal!

Imma ebda sinjal ma jingħatalu ħlief is-sinjal ta' Ġona.

Għax bħalma Ġona sar sinjal għan-nies ta' Ninwè, hekk isir Bin il-bniedem għal dan in-nisel.

F'jum il-ħaqq, is-sultana tan-Nofsinhar għad tqum man-nies ta' dan in-nisel u tikkundannahom, għax hi ġiet mit-truf tal-art biex tisma' l-għerf ta' Salamun; u araw li hawnhekk hawn min hu aqwa minn Salamun!

F'jum il-ħaqq, in-nies ta' Ninwè għad iqumu ma' dan in-nisel u jikkundannawh, għax huma nidmu wara l-predikazzjoni ta' Ġona; u araw li hawnhekk hawn min hu aqwa minn Ġona!".

San Kallistu, Papa u Martri

L-Evanġelju tal-jum: 14 ta' Ottubru


Qari tal-jum

L-Ewwel Qari: Ġen 32, 22-32

Salm: 16 (17), 1.2-3.6-7.8b u 15

L-Evanġelju: Mt 9, 32-38

F'dak iż-żmien, in-nies ġabu quddiem Ġesù wieħed imbikkem maħkum mix-xitan.

Ġesù keċċa x-xitan, u l-imbikkem qabad jitkellem.

In-nies stagħġbu, u bdew jgħidu: "Ħaġa bħal din qatt ma dehret f'Iżrael!".

Imma l-Fariżej qalu: "Dan bis-saħħa tal-Prinċep tax-xjaten qiegħed ikeċċi x-xjaten".

Ġesù dar l-ibliet kollha u l-irħula jgħallem fis-sinagogi, ixandar l-Evanġelju tas-Saltna, u jfejjaq kull xorta ta' mard u 'l kull min kien nieqes minn saħħtu.

Ra n-nies u tħassarhom, għax kienu mdejqa u mitluqa bħal nagħaġ bla ragħaj.

Imbagħad qal lid-dixxipli tiegħu: "Il-ħsad huwa kbir, iżda l-ħaddiema ftit.

Itolbu mela lil Sid il-ħsad biex jibgħat ħaddiema għall-ħsad tiegħu!".

Qaddisin tal-jum:

Santu Wistin Zhao Rong, Presbiteru, u sħabu martri

L-Evanġelju tal-jum: 9 ta' Lulju


It-Tlieta tal-Ġimgħa Mqaddsa

Qari tal-jum

L-Ewwel Qari: Iż 49, 1-6

Salm: 70 (71), 1-2.3-4a.5-6ab.15 u 17

L-Evanġelju: Ġw 13, 21-33.36-38

F'dak iż-żmien, waqt li kien fil-mejda mad-dixxipli tiegħu, Ġesù ħass ruħu jitħawwad, u stqarr bil-miftuħ: "Tassew tassew ngħidilkom li wieħed minnkom se jittradini".

Id-dixxipli qabdu jħarsu lejn xulxin, ma jafux għal min qal hekk.

Wieħed mid-dixxipli tiegħu, dak li Ġesù kien iħobb, kien maġenbu fuq il-mejda, b'rasu ma' sider Ġesù.

Xmun Pietru għamillu sinjal u staqsieh: "Għal min qiegħed jgħid?".

Dak, kif kien mimdud hekk fuq sider Ġesù, staqsieh: "Min hu, Mulej?".

Wieġbu Ġesù: "Dak li għalih se nbill din il-loqma ħobż fil-platt u nagħtihielu".

Imbagħad bill biċċa ħobż, u qabad u taha lil Ġuda ta' Xmun l-Iskarjota.

Ġuda ħa l-biċċa ħobż u daħal fih ix-Xitan.

Qallu Ġesù: "Dak li se tagħmel, agħmlu u ddumx".

Imma ħadd minn dawk li kienu fuq il-mejda ma kien jaf għalfejn qallu hekk.

Billi Ġuda kien il-kaxxier, xi wħud stħajlu lil Ġesù jgħidlu: "Mur ixtri dak li neħtieġu għall-festa", jew biex imur jagħti xi ħaġa lill-foqra.

Dak, wara li ħa l-biċċa ħobż, minnufih ħareġ 'il barra.

Kien billejl.

Kif ħareġ Ġuda, Ġesù qal: "Bin il-bniedem huwa gglorifikat issa, u permezz tiegħu huwa gglorifikat Alla.

Jekk Alla huwa gglorifikat permezz ta' Bin il-bniedem, Alla wkoll permezz tiegħu nnifsu għad jigglorifika lilu, u dalwaqt jigglorifikah.

Uliedi, ftit ieħor se ndum magħkom; intom tfittxuni, u bħalma għedt lil-Lhud, hekk ukoll ngħidu issa lilkom: Fejn sejjer jien, intom ma tistgħux tiġu".

Qallu Xmun Pietru: "Fejn sejjer, Mulej?".

U Ġesù wieġbu: "Fejn sejjer jien, int għalissa ma tistax tiġi miegħi; imma tiġi warajja aktar tard".

Qallu Pietru: "Għaliex, Mulej, ma nistax niġi miegħek issa?

Għalik jiena nagħti ħajti!".

Wieġbu Ġesù: "Inti, tagħti ħajtek għalija?

Tassew tassew ngħidlek li s-serduk ma jkunx idden qabel ma tkun ċħadtni tliet darbiet!"

L-Evanġelju tal-jum: 16 ta' April


Qari tal-jum

L-Ewwel Qari: 2 Kor 11, 18.21b-30

L-Evanġelju: Mt 6, 19-23

F'dak iż-żmien, Ġesù qal lid-dixxipli tiegħu: "Tgeddsux għalikom teżori f'din id-dinja, fejn kollox jitmermer bil-kamla u s-sadid, u fejn il-ħallelin jinfdu u jisirqu.

Iżda ġemmgħu għalikom teżori fis-sema, fejn xejn ma jitmermer u la bil-kamla u lanqas bis-sadid, u fejn ma hemmx ħallelin jinfdu u jisirqu.

Għax fejn hemm it-teżor tiegħek, hemm tinsab qalbek ukoll.

Il-musbieħ tal-ġisem hija l-għajn.

Jekk mela għajnek hija safja, ġismek kollu jkun imdawwal.

Iżda jekk għajnek hi marida, ġismek kollu jkun mudlam.

Mela jekk id-dawl li hemm fik huwa dlam, kemm aktar id-dlam!"

San Alwiġi Gonzaga, Reliġjuż

L-Evanġelju tal-jum: 21 ta' Ġunju


Qari tal-jum

L-Ewwel Qari: Rum 10: 9-18

L-Evanġelju: Mt 4: 18-22

F'dak iż-żmien: Huwa u jdur ma' xatt il-baħar tal-Galilija, Ġesù lemaħ żewġ aħwa, Xmun, jgħidulu Pietru, u Indrì ħuh, qegħdin ikalaw ix-xbiek il-baħar, għax kienu sajjieda.

U qalilhom: "Ejjew warajja, u nagħmilkom sajjieda tal-bnedmin".

U minnufih telqu x-xbiek, u marru warajh.

Wara li mexa minn hemm, ra żewġ aħwa oħra, Ġakbu ta' Żebedew u ħuh Ġwanni, qegħdin fid-dgħajsa ma' missierhom, Żebedew, iħejju x-xbiek tagħhom; u sejħilhom.

Minnufih telqu d-dgħajsa u 'l missierhom, u marru warajh.

L-Evanġelju tal-jum: 30 ta' Novembru


L-Ewwel Ħadd tal-Avvent

Qari tal-jum

L-Ewwel Qari: Ġer 33, 14-16

Salm: 24 (25), 4bċ-5ab.

It-Tieni Qari: 1 Tess 3, 12 – 4, 2

Evanġelju: Luqa 21, 25-28.34-36

F'dak iż-żmien, Ġesù qal lid-dixxipli tiegħu: "Ikun hemm sinjali fix-xemx u l-qamar u l-kwiekeb.

Il-ġnus fuq l-art, b'qalbhom ittaqtaq, ma jafux x'jaqbdu jagħmlu minħabba l-ħsejjes tal-baħar u tal-imwieġ; in-nies ruħhom ħierġa bil-biża' billi jobsru x'ikun ġej fuq id-dinja, għax il-qawwiet tas-smewwiet jitqallbu.

Imbagħad jaraw lil Bin il-bniedem ġej fi sħaba, b'qawwa u glorja kbira.

Meta jibda jseħħ dan kollu, qawwu qalbkom u erfgħu raskom, għax il-fidwa tagħkom hi fil-qrib.

Oqogħdu attenti, u qisu li l-ikel u x-xorb żejjed u s-sokor ma jmewtulkomx qalbkom, u tħallux li l-ħafna tħassib għall-ħtiġiet tal-ħajja jeħdilkom raskom, li ma ssibuhx dak il-Jum fuqkom għal għarrieda.

Għax hu Jum li għad jaqa' bħal nassa fuq kull min jgħammar fuq wiċċ l-art kollha.

Ishru, mela, u itolbu l-ħin kollu, biex tkunu tifilħu tgħaddu minn kulma għandu jiġri u tieqfu quddiem Bin il-bniedem".

L-Evanġelju tal-Ħadd: 2 ta' Diċembru


Qari tal-jum

L-Ewwel Qari: Iż 58, 9b-14

L-Evanġelju: Lq 5, 27-32

F'dak iż-żmien, Ġesù lemaħ wieħed pubblikan, jismu Levi, bilqiegħda quddiem il-mejda tat-taxxi, u qallu: "Ejja warajja!"

Dak telaq kollox, qam u mar warajh.

Imbagħad Levi għamillu laqgħa kbira f'daru stess, u kien hemm magħhom fuq il-mejda kotra kbira ta' pubblikani u nies oħra.

Il-Fariżej u l-kittieba sħabhom bdew igemgmu mad-dixxipli tiegħu, u qalulhom: "Dan l-għala tieklu u tixorbu mal-pubblikani u l-midinbin?".

U Ġesù weġibhom: "Mhux dawk li huma f'saħħithom għandhom bżonn it-tabib, iżda l-morda.

Jien mhux lill-ġusti ġejt insejjaħ, iżda lill-midinbin għall-indiema".

L-Evanġelju tal-jum: 9 ta' Marzu


Direttur:

Dwayne Johnson, Jason Statham, Ediris Elba, Vanessa Kirby, Helen Mirren u Elaz Gonzàbez

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISA:

L-aġent federali, Luke Hobbs u l-merċenarju, Dechard Shaw, jinsabu jgħixu ħajja separata minn xulxin.

Waqt li Hobbs jaħdem mas-Servizzi Diplomatiċi għas-Sigurtà waqt li qiegħed jagħmel ħiltu biex jibni relazzjoni tajba mat-tifla tiegħu, Deckard mar jgħix ġewwa Londra.

Sadanittant, aġenti tal-M16, taħt it-tmexxija ta' Hattie Shaw jidħlu f'maħżen f'Etheon biex jaħtfu kapsula b'virus qerriedi li Brixton Lore, bniedem bla kuxjenza, akkwista b'teknoloġija avvanzata.

Hu kellu ħiliet sopranaturali.

Meta jasal fil-ħin fuq il-post, b'ħila kbira, xejjen l-attentat tal-M16.

Għalkemm joqtol l-aġenti tal-M16, iżda Hattie taħrab minn fuq il-post fil-ħin wara li rrnexxielha tinjetta lilha nfisha bil-virus.

Brixton ta' bniedam diżonest, jiffrejmjaha li serqet kapsula b'virus qerriedi u hekk tiġi meqjusa bħala terrorista perikoluża.

Sadanittant, f'Londra, Deckard jiltaqa' m'ommu Magdeline li nkoraġġitu biex jassisti lil oħtu Hattie.

Kontra qalbu, Deckard jaċċetta iżda malajr jintebaħ li hi kienet qegħda tkun segwita minn numru kbir ta' suldati armati sew madwar it-toroq ta' Londra għax Brixton kien bagħat biex jelliminawha.

Hobbs fuq informazzjoni mill-awtorità, jasal biex jgħin.

Hattie tinfurmahom bil-missjoni delikata afdata f'idejha mill-M16 u kien għalhekk li Brixton kien qieghed isegwi l-passi tagħha.

Hobbs u Shaw jaqblu li jgħinu għalkemm ma kienux jaraw għajn m'għajn.

Shaw imur fid-dar ta' Hattie li issa tinsab imfittixja.

Jasal ukoll Hobbs li jsir jaf fejn kienet tgħix.

Hu jeħodha mieghu fl-uffiċċju tas-CIA, iżda Brixton u ċ-ċorma tiegħu jirnexxilhom jippenetraw l-uffiċċju u joqtlu numru ta' aġenti tas-CIA, jaħtfu lil Hattie għalkemm Shaw u Hobbs jirnexxielhom jwaqqfuhom milli jħallu l-post.

Meta Hobbs, Shaw u Hattie jaħarbu minn fuq il-post, Brixton u ċ-ċorma tiegħu jitilqu għal warajahom f'ġirja sfrenata fit-toroq ta' Londra.

Wara li rnexxielhom jiskappaw b'wiċċ il-ġid, it-tnejn isibu l-Professur Andreiko li kien ivvinta l-virus.

Dan infurmahom li biex Hattie tkun tista' tgħix kien hemm il-bżonn li jakkwistaw tagħmir speċjali li seta' jgħin biex iġib fix-xejn il-virus u hekk Hattie tibqa' ħajja.

Biex jagħmlu dan kien hemm bżonn li jmorru fl-Ukrajna fejn hemm ġewwa fabbrika f'Etheon kien jinsab dan it-tagħmir.

X'jiġri minn hawn?

Film Amerikan taħt id-direzzjoni ta' David Leitch u kitba ta' Chris Moran u Drew Pearce.

Għalkemm mimli azzjoni u vjolenza iżda mhux imdemmija, kif ukoll xi ċajt u kliem goff, ikun tajjeb li l-film jarawh dawk li għalqu t-tnax-il sena.

Fast & Furious: Hobbs & Shaw


Direttur:

Ilħna:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Sir Lionel Frost hu bniedem kariżmatiku wieħed mill-akbar investigaturi ta' ħrejjef famużi antiki u mostri.

L-istorja sseħħ fi tmiem tas-seklu disgħin.

Sfortunatament l-esploraturi sħabu xejn ma kienu jaqblu miegħu tant li anqas aċċettawh fosthom.

Lionel anke rnexxielu jiġbed ritratt tal-mostru Loch Ness li kważi swiet ħajtu u dik tal-qaddej u assistent tiegħu.

Għalkemm iltaqa' ma' dawn id-diffikultajiet, qatt ma qata' qalbu.

Meta rċieva ittra mill-Amerika, iddeċieda li jmur hemm biex jistħarreġ aktar fuq min kien bagħat l-ittra kif ukoll il-kontenut li kien fiha.

Fl-ittra kien hemm dettalji li urew li veru li kien jeżisti Bigfoot, magħruf aħjar bħala Sasquatch.

Lionel mill-ewwel jaħseb li Bigfoot seta' kien il-

li teżisti bejn ix-xadini u l-bnedmin.

Iżda l-akbar rival tiegħu hu difensur kbir taċ-ċiviltà umana u jemmen li l-appoġġ li Lionel kien qieghed jagħti għat-teorija ta' Darwin fuq l-evoluzzjoni kienet perikoluża ħafna.

Għalhekk, bil-moħbi, bagħat l-aktar bniedem kapaċi u perikoluż biex isibu u joqtlu.

Sadanittant, Lionel jitlaq lejn Washington fl-istat tal-Pacific Northwest biex hemm ifittex min kien li bagħat l-ittra u li fiha kien qallu li kien jaf fejn kien jinsab il-Bigfoot.

Meta Lionel jasal u jibda jesplora d-deżert, jiltaqa' ma' Bigfoot.

Kien Bigfoot stess li kien kiteb l-ittra u bagħtha lil Lionel.

Bigfoot, li kien kapaċi jitkellem bl-Ingliż, stqarr ma' Lionel li ma kienx jaf min kienu l-ġenituri tiegħu u anqas ma kellu isem.

Għalhekk Lionel beda jsejjaħlu Mr. Link.

Mr. Link kien tassew ta' karattru ħelu u attraenti iżda kellu dieqa ta' qalb ghax kien jinsab jgħix waħdu.

Fil-fatt dik kienet ir-raġuni għala kiteb il-ittra għax xtaq ħafna li Lionel jgħinu jsib il-kuġini tiegħu, il-Yeti magħrufa aħjar bħala "The Abominable Snowmen".

Lionel u Mr. Link jibdew Il-vjaġġ twil tagħhom lejn Shangri-La fil-Muntanji Himalayas fejn kien maħsub li kienu jinsabu il-Yeti.

Fi triq jiġbru magħhom lil Adelina Fortnight, l-armla ta' esploratur Spanjol li kien sab il-mappa dettaljata ta' Shangri-La.

Tgħid jirnexxielhom jaslu biex isibu l-Yeti u meta jaslu sejrin ikunu milqugħha b'merħba?

Film Amerikan, animat bi storja interessanti, taħt id-direzzjoni u kitba ta' Chris Butler.

Minħabba li hemm xi xeni li jistgħu ma jkunux tajbin għat-tfal żgħar, kif ukoll xi ċajt goff, tajjeb li t-tfal ikunu akkumpanjati minn xi adult.

Missing Link


Qari tal-jum

L-Ewwel Qari: Atti 4, 13-21

Salm: 117 (118), 1 u 14-15.16ab-18.19-21

L-Evanġelju: Mk 16, 9-15

Wara li qam mill-mewt filgħodu kmieni fl-ewwel jum tal-ġimgħa Ġesù deher l-ewwel lil Marija ta' Magdala, li minnha kien keċċa seba'xjaten.

Din marret tħabbar kollox lil sħabu, li kienu qalbhom sewda u jibku.

Imma dawn, meta semgħuha tgħid li hu kien ħaj u li ratu, ma emmnuhiex.

Wara dan, wera ruħu taħt sura oħra lil tnejn minnhom huma u sejrin bil-mixi lejn ir-raba'.

U huma reġgħu lura u taw l-aħbar lill-oħrajn, imma anqas lil dawn ma emmnuhom.

Fl-aħħar wera ruħu lill-Ħdax stess waqt li kienu fuq il-mejda, u ċanfarhom talli kienu nieqsa mill-fidi u hekk rashom iebsa li ma emmnux lil dawk li kienu rawh wara li qam mill-mewt.

U qalilhom: "Morru fid-dinja kollha, xandru l-Evanġelju lill-ħolqien kollu".

L-Evanġelju tal-jum: 27 ta' April


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Ninsabu fis-sena 1946, ġewwa Hamburg fil-Ġermanja, fi tmiem it-Tieni Gwerra Dinjija.

Il-belt ta' Hamburg ġiet meqruda għal kollox mill-bombi tal-Alleati.

Il-Kurunell Lewis Morgan ġie nkarigat biex jara li ż-żona taħt l-okkupazzjoni tal-Brittaniċi terġa tinbena mill-ġdid, missjoni mhux tant faċli.

L-awtorità militari Ingliża rrekwiżizzjonat dar lussuża fuq ix-xatt tax-xmara Elbe li fiha kienu joqgħodu Stefan Lubert, perit u bintu Freda, tfajla ta' ħmistax-il sena.

Lewis, li kien bniedem ta' natura idealistika u ta' qalbu tajba, offra lil Stefan u lil bintu biex jibqgħu jgħixu fil-parti ta' fuq tad-dar.

Rachael, mart Lewis meta waslet f'Hamburg biex tingħaqad ma' żewġha, xejn ma ħadet pjaċir meta saret taf li Lewis kien għamel dan l-arranġament.

Rachael kienet tinsab f'dulur għat-telfa ta' binha li miet ħtija ta' bomba li waqgħet qrib id-dar fejn kienu joqgħodu fl-Ingilterra b'riżultat li tilef ħajtu fil-blast.

Ma kinitx faċli għaliha meta sabet ruħha f'dik il-qerda kollha, b'nies ifittxu lil qrabathom fost it-tifrik tal-belt barra wkoll in-nuqqasijiet basiċi għall-ħajja bhal ikel u infrastruttura li kienet ġarbet ħsarat kbar.

Rachael bil-mod il-mod aċċettat il-qagħda ġdida li sabet ruħha fiha għalkemm qatt ma kienet bassret li kienet sejra ssib dak li sabet.

Ir-relazzjoni bejnha u l-familja Lubert għal bidu kienet friġida ħafna.

Stefan kien għadu jħoss it-telfa ta' martu li mietet waqt il-blizz, filwaqt li Freda, bintu, ħaditha b'riżentiment kbir l-aktar minhabba l-fatt li d-dar fejn trabbiet kienet spiċċat f'idejn il-forzi tal-okkupazzjoni.

Minflok ma kienet tmur l-iskola, Freda kienet tiltaqa' ma' grupp ta' żgħażagħ li wkoll xejn ma kienu kuntenti bil-qagħda u kienu lesti li joffru reżistenza lill-armata Ingliża.

Sadanittant ir-relazzjoni bejn Lewis u Rachael xejn ma kienet serena minħabba l-mewt ta' binhom.

B'riżultat ta' dan in-nuqqas ta' intimità bejniethom, Rachael bdiet tinġibed lejn Stefan u bdiet tarah dinjituż u raffinat fl-imġieba tiegħu.

Sfortunatament, Lewis kellu għalfejn iwarrab għal ftit jiem u jmur l-arċipelagu f'Heligoland minħabba xi problemi li nqalgħu hemm.

Rachael u Stefan isibu spazju biżżejjed biex jissodisfaw il-ġibda li żviluppat lejn xulxin.

X'jiġri minn hawn?

Film Inglż taħt id-direzzjoni ta' James Kent u kitba ta' Joe Shrapnel u Anna Waterhouse, msejjes fuq in-novella bl-istess isem miktub minn Rhidian Brook.

Minħabba l-kontenut sesswali, adulterju, vjolenza kif ukoll imaġini disturbanti, ikun tajjeb li l-film jarawh il-kbar biss.

The Aftermath


Qari tal-jum

L-Ewwel Qari: Eżodu 34, 29-35

L-Evanġelju: Mt 13, 44-46

F'dak iż-żmien, Ġesù qal lid-dixxipli tiegħu:

Is-Saltna tas-Smewwiet tixbah lil teżor moħbi f'għalqa, li wieħed raġel isibu u jaħbih, u kollu ferħan imur ibigħ kulma jkollu u jixtri dik l-għalqa.

Tixbah ukoll is-Saltna tas-Smewwiet lil wieħed neguzjant ifittex ġawhar fin; meta sab ġawhra tiswa ħafna, mar biegħ kulma kellu u xtara lilha".

San Injazju ta' Loyola, Presbiteru

L-Evanġelju tal-jum: 31 ta' Lulju


Qari tal-jum

L-Ewwel Qari: Rum 1, 16-25

L-Evanġelju: Luqa 11, 37-41

F'dak iż-żmien, waqt li Ġesù kien qed jitkellem, wieħed Fariżew stiednu għandu għall-ikel.

Daħal għandu u qagħad bilqiegħda.

Imma l-Fariżew stagħġeb meta ra li qabel xejn ma nħasilx skont ir-riti ta' qabel l-ikel.

U l-Mulej qallu: "U issa intom il-Fariżej!

Intom tnaddfu t-tazza u l-platt minn barra, iżda minn ġewwa intom mimlija bis-serq u l-ħażen.

Kemm intom bla moħħ!

Min għamel in-naħa ta' barra, ma għamilx ukoll in-naħa ta' ġewwa?

Mela agħtu karità minn dak li hemm ġewwa, u taraw kif kollox ikunilkom nadif".

Qaddisa tal-jum:

Santa Tereża ta' Ġesu', Verġni u Duttur tal-Knisja

L-Evanġelju tal-jum: 15 ta' Ottubru


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Fl-1974, waqt vjaġġ mal-familja, Thaddeus Sivana, tfajjel, jiġi ttrasportat b'mod maġiku lejn ir-

Hemm jiltaqa' mas-Saħħar Shazam li bil-maġija tiegħu jżoamm taħt kontroll statwi misterjużi li fihom kienu jinsabu l-ispirti tas-Sebgħa Dnubiet Mejta.

Shazam kien l-aħħar membru minn sebgħa fil-Kunsill tas-Sħaħar.

Għadda sekli sħaħ ifittex ċampjun ġdid.

Shazam prova jara jekk Sivana kienx pur f'qalbu, iżda meta ttanta jmiss l-Għajn tal-Għira, weħel fil-prova u sab ruħu lura fil-karozza li kien fiha mal-familja tiegħu.

Lura fi żmienna, Billy Batson, orfni ta' erbatax-il sena, jiġi fl-inkwiet mal-pulizija għax jiffissa biex isir jaf x'kien sar minn ommu.

Billy jiġi addottat mill-familja Vasquez.

Hu jibda jaqsam kamra ma' Freddie Freeman, parapleġiku.

Sadanittant, Sivana waqt li juża d-dikjarazzjoni formali ta' dawk imwarrba minn Shazam, jirritorna lejn ir-

Hemm jeħles id-Dnubiet Mejta u jtihom il-kunsens li jużaw ġismu biex ikunu jistgħu jaħarbu.

B'din il-qawwa li issa kiseb, hu joqtol lil misiseru u lil ħuh li fi tfulitu kienu abbużawh.

Sadanitant, Freddie jkun ibbuljat minn xi żagħżagħ.

Billy jidħol għalih u hekk kif jaħrab mix-xena, jiġi msejjaħ minn Shazam li jwissiħ biex juża' saħħtu biex jagħmel it-tajjeb.

Shazam iġiegħel lil Billy jaqbad il-bastun li kellu f'idejh waqt li jgħid "Shazam".

F'daqqa waħda, Billy jinbidel f'adult b'qawwa superpotenza.

Bl-għajnuna ta' Freddie, Billy jiskopri l-qawwiet ġodda li kiseb.

Freddie jitfa' fuq l-internet videos ta' Billy, issa mibdul f'Shazam.

Dawn jarawhom eluf ta' nies.

Billy minnaħa tiegħu jibda jiskarta l-iskola biex jagħti wirjiet bħala Shazam lill-pubbliku.

F'inċident stradali, ħtija tiegħu, xarabank tispiċċa mdendla fuq pont.

Shazam jirrealizza u jsalva l-qagħda.

B'riżultat ta' dan l-inċident li deher fuq l-aħbarijiet, Sivana jsir jaf u jattakka lil Shazam u jghelbu faċilment.

Biex jeħles minn idejn Sivana, Shazam jerġa' jinbidel f'Billy.

Sivana kien determinat li jsib min kien Shazam biex joħodlu setgħetu!

X'sejjer jagħmel Billy issa li hemm xi hadd jiġri warajh?

Tgħid ikun lest li jeħodha kontra din il-forza tremenda?

Film Amerikan mimli azzjoni, taħt id-direzzjoni ta' David F. Sandberg u kitba ta' Henry Gayden u Darren Lemke.

Film pożittiv mill-aspett kristjan, iżda minħabba li jidħol fih il-maġija kif ukoll kliem goff, ikun tajjeb li l-film jarawh dawk li għalqu t-tnax-il sena.

Shazam!


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

William Shakespeare twieled fis-26 ta' April 1564 ġewwa Stratford-upon-Avon.

Hu magħruf bħala l-akbar dramaturgu u poeta li qatt rat l-Ingilterra.

Il-film: All is true

jeħodna fis-sena 1613 meta Shakespeare reġa' lura lejn Stratford wara li t-teatru famuż: The Globe

fid-29 ta' Ġunju safa' meqrud ghal kollox wara li kanun ma sparax tajjeb u kkawża nirien qawwija li qered it-teatru li fih Shakespeare kien itella' id-drammi għal eluf ta' spettaturi.

Dan l-inċident qered lil Shakespeare u ma kien baqgħalu xejn ħlief li jirritorna Stratford lejn martu Anne Hathaway li kien iżżewwiġha meta kellu tmintax-il sena.

Minn dan iż-żwieġ, Shakespeare kellu tlett itfal: Susanna u t-tewmin Hamnet u Judith.

Shakespeare ġie lura għand familtu u miet tliet snin wara l-wasla tiegħu.

F'dawn it-tliet snin, ġie wiċċ imbwiċċ ma' numru ta' problemi fosthom il-mewt ta' ibnu Hamnet, sbatax-il sena qabel.

Il-mewta ta' Hamnet baqgħet fuq moħħu għax hu dejjem xtaq li jirtu tifel, barra wkoll li hu ma kienx attenda ghall-funeral tiegħu għaliex kien sar malajr.

Kienu qalulu li Hamnet, ta' ħdax-il sena, kien miet bil-pesta.

Shakespeare ukoll kellu jiffaċċja l-akkuża serja li Susanna giet mixlija biha meta ġie allegat li kienet qegħda tqarraq b'żewġha, il-Puritan, Dr. John Hall.

Problema oħra li Shakespeare kellu jiffaċċja kienet l-attitudni negattiva li Judith kienet turi lejn il-ħajja.

X'kienet ir-raġuni li Judith kienet qegħda ġgib ruħha b'dan il-mod u li kienet għadha ma ħaditx l-istat tagħha?

X'kien qiegħed iżommha?

X'kien is-sigriet li kienet qegħda żżomm f'qalbha rigward ħuha, kemm fuq dak li missieru William kien jemmen kitbu hu, kif ukoll kif ġrat il-mewta tiegħu?

Il-film jurina b'mod ċar li l-familja tiegħu, għalkemm ħasset il-vojt tiegħu meta kien mar Londra biex isegwi l-karriera tiegħu, dejjem ħadu ħsieb li jipproteġu 'The Great Man' dan ghaliex għalihom u għal ħafna kien 'Kbir' u dan ghal fatt li hu kien raġel waqt li huma kienu nisa.

Tgħid fl-aħħar ta' ħajtu, Shakespeare jirrnexxielu jirrikonċilja ruħu mal-familja, l-aktar ma' martu Anne u Judith, t-tewmija ta' Hamnet?

Film Ingliż taħt id-direzzjoni ta' Kenneth Branagh u kitba ta' Ben Elton.

Minħabba t-tema tal-film, ikun tajjeb li l-film jarawh dawk li għalqu t-tnax-il sena.

All Is True


l-Arċidjoċesi ta' Malta,

li tiġbor fiha aktar minn mitt entità u timpjega aktar minn 1,200 persuna, irreġistrat żbilanċ marġinali ta' €137,000.

Fis-sena ta' qabel, l-Arċidjoċesi kienet irreġistrat surplus ta' €370,000.

Dan tħabbar waqt konferenza tal-aħbarijiet f'Dar Ġesù Nazzarenu, iż-Żejtun, fejn qed isiru x-xogħlijiet biex ix-xelter immexxi mill-Knisja għall-vittmi ta' vjolenza domestika jiġi trasferit minn Dar Qalb ta' Ġesù fil-Ħamrun għal ġo din id-dar.

Dan minħabba li fil-ġimgħat li ġejjin ser jibdew ix-xogħlijiet strutturali biex il-proprjetà tal-Ħamrun, b'valur ta' €8 miljuni, tinbidel f'kumpless għall-kura paljattiva mmexxi mill-Hospice Malta.

Ir-riżultati finanzjarji għall-2018 juru li l-iżbilanċ irreġistrat kien riżultat ta' żieda ta' €3.41 miljuni fl-infiq dovut l-aktar għal numru akbar ta' impjegati full-time, ewlenin fosthom fid-djar tal-persuni b'diżabbiltà, fl-iskejjel, u fil-Kurja tal-Arċisqof.

Parti mill-ispejjeż huma marbuta ma' proġetti kapitali li jinkludu konservazzjoni u restawr tal-patrimonju ekkleżjastiku fejn intefqu qrib l-€4 miljuni.

Ġew irreġistrati wkoll donazzjonijiet ta' karità ta' €562,000 lill-persuni fil-bżonn, l-aktar mill-parroċċi.

Il-ħlas annwali tat-taxxa mill-Arċidjoċesi ammonta għal €1.38 miljun, żieda ta' €267,000 fuq is-sena ta' qabel.

Id-dħul għas-sena 2018 żdied b'€2.2 miljuni.

Għat-tieni sena konsekuttiva l-ġbir fil-parroċċi u d-donazzjonijiet li ngħataw lill-Knisja żdiedu marġinalment.

Il-kontribuzzjonijiet mill-Gvern, fosthom biex ikopru l-pagi tal-għalliema fl-iskejjel tas-Sacred Heart u tas-Seminarju, u għal diversi servizzi offruti mill-Knisja permezz tal-Caritas u d-djar tat-tfal, żdiedu b'€1.8 miljun.

Il-Kurja tal-Arċisqof irreġistrat żbilanċ ta' €1.38 miljun wara d-distribuzzjoni ta' sussidji ta' kważi miljun ewro lill-entitajiet tal-Knisja.

Il-Kurja tal-Arċisqof

Is-sussidji mogħtija mill-Kurja żdiedu b'aktar mid-doppju għad-djar tal-anzjani tal-Knisja fejn jgħixu 353 persuna, għal total ta' €436,000.

Dan kien dovut għal żieda fl-ispejjeż tal-operat u investiment kapitali f'dawn id-djar.

Ingħataw ukoll sussidji lid-djar tat-tfal tal-Knisja mmexxija minn Fondazzjoni Sebħ li joffru akkomodazzjoni u kura terapewtika lil 60 tifel u tifla u 15-il adult li jinkludu vittmi ta' vjolenza domestika.

Għall-ewwel darba ngħata sussidju lill-Moviment ta' Kana.

Min-naħa l-oħra naqas is-sussidju għas-servizzi tal-midja tal-Knisja u għall-Fondazzjoni għall-Istudji Teoloġiċi.

L-ispejjeż operattivi tal-Kurja naqsu bi 11%, għalkemm żdiedu d-donazzjonijiet lill-persuni fil-bżonn inkluż mill-Archbishop's Charity Fund.

Id-dħul tal-Kurja naqas b'€1.46 miljun minkejja li żdied bi ftit id-dħul mill-investimenti bis-saħħa ta' dividend ogħla mill-APS Bank, li kellu impatt fuq it-taxxa.

Is-Segretarju Amministrattiv tal-Arċidjoċesi ta' Malta, is-Sur Michael Pace Ross ħabbar li ġie ffirmat ftehim ġdid mal-Gvern li se jgħin biex jiffinanzja l-ispejjeż tal-operat tad-djar tal-anzjani, b'seħħ mill-1 ta' Jannar 2019.

Se jsir ukoll investiment qawwi f'Dar Sant'Anna fl-Isla.

Bħalissa wkoll għaddej ix-xogħol fuq numru ta' proġetti li huma parzjalment iffinanzjati minn fondi tal-Unjoni Ewropea.

Is-Sur Pace Ross tkellem dwar diversi inizjattivi favur l-ambjent li qed jittieħdu fl-Arċidjoċesi, fosthom l-installazzjoni ta' pannelli fotovoltajċi u l-introduzzjoni ta' waste management policy fl-uffiċċji ċentrali.

F'isem l-Arċisqof Charles J. Scicluna, is-Sur Pace Ross irringrazzja wkoll lill-għadd ta' ħaddiema u voluntiera li jagħtu sehemhom b'mod attiv fil-ħidma tal-Arċidjoċesi ta' Malta, u lil dawk li jikkontribwixxu biex il-Knisja twettaq il-missjoni tagħha fis-soċjetà Maltija.

Donazzjonijiet b'risq Dar Ġesù Nazzarenu jistgħu jsiru permezz ta' bank transfer f'dan il-kont bankarju:

Account Name: Fondazzjoni Sebh

Jew b'ċekk pagabbli lil Fondazzjoni Sebħ fuq l-indirizz: Yvonne Mallia, 72B, Villambrosa Street, Il-Ħamrun ĦMR 1127

Agħfas hawn biex tniżżel ir-rapport finanzjarju tal-Arċidjoċesi ta' Malta għas-sena 2018.

Ritratti: knisja.mt/ritratti

Rapport Finanzjarju 2018 tal-Arċidjoċesi ta' Malta: Żieda sostanzjali fis-sussidji għad-djar tal-anzjani tal-Knisja


religion, church, news, L-Omeliji tal-Isqof Awżiljarju

L-omelija

tal-Isqof Awżiljarju Joseph Galea-Curmi

Il-Konkatidral ta' San Ġwann, il-Belt Valletta

30 ta' Novembru 2018

Illum hi ġurnata speċjali fl‐istorja tal‐Kulleġġ Malti tal‐Arti, ix‐Xjenza u t‐Teknoloġija (l‐MCAST) bl‐ewwel quddiesa tal‐gradwazzjoni fil‐Konkatidral ta' San Ġwann.

Nifraħ magħkom ilkoll f'din l‐okkażjoni speċjali; magħkom studenti, mal‐għalliema, mal‐amministrazzjoni tal‐MCAST, ma' dawk li ħadmu bis‐sħiħ matul is‐snin ta' studju tagħkom biex jagħtukom l‐aħjar edukazzjoni u ttemmu b'suċċess l‐istudji tagħkom.

Żgur li lkoll tħossu l‐gratitudni u, fl‐istess waqt, is‐sodisfazzjon li qed taslu fit‐tmiem tal‐istudju fil‐qasam tagħkom.

Diffikultajiet kellkom tul din il‐mixja, imma llum intom għelibtuhom u b'suċċess wasaltu s'hawn.

F'din il‐Quddiesa nirringrazzjaw fuq kollox lil Alla, li minnu jiġina kull ġid, tal‐għajnuna tiegħu.

Kif jgħid San Pawl (Kol 3:16), lilu nkantaw innu ta' radd il‐ħajr.

Nagħmlu dan illum fil‐festa ta' Sant'Andrija li kien wieħed mill‐ewwel li sar dixxipli ta' Ġesù u li ħa n‐nies għand Ġesù biex fih isibu dak li tassew jagħti lil kull bniedem l‐aqwa ġid.

Intom issa tħarsu 'l quddiem lejn karriera u lejn xogħol f'setturi differenti li jkunu marbuta mal‐istudji li għamiltu.

Nixtieqkom tieqfu għal mument u tirriflettu fuq dak li hemm quddiemkom biex tidħlu għalih bl‐ikbar impenn.

Ħa nqiegħed quddiemkom dawn it‐tliet punti għar‐riflessjoni tagħkom, u nagħmilhom ukoll talbiet għalikom.

Valuri li ma jinxtrawx bil‐flus

Nitlob lill‐Mulej li jagħtikom il‐qawwa biex tgħixu l‐valuri li jgħallimna Ġesù Kristu u li huma valuri li jibnu l‐ħajja, bħalma huma l‐valuri tal‐onestà, il‐verità, il‐ġustizzja, is‐servizz, l‐imħabba, il‐ħbiberija, il‐ġenerożità.

Dawn ma jinxtrawx bil‐flus imma jiswew ħafna aktar mill‐flus.

Waqt li timxu 'l quddiem fil‐karriera tagħkom, kif għandkom tirsistu li tagħmlu, f'mument jew ieħor ser tiffaċċjaw deċiżjonijiet kruċjali li tridu tagħmlu.

Ftakru li l‐flus huma qaddejja tajbin imma sidien ħżiena.

Għalhekk tħallux il‐kilba għall‐flus tmexxikom fl‐għażliet tagħkom.

Tafu li l‐kultura tar‐regħba hi mifruxa.

Ir‐regħba faċli tieħu lill‐bniedem f'direzzjoni żbaljata u jibda jara kif se jieħu wkoll dak li mhux tiegħu.

Parti sew mis‐serq fis‐soċjetà llum ma jsirx minn min tarah jew taqbdu jisraq, imma minn taħt fejn ma jidhirx.

Trid tkun konvint mill‐valuri tiegħek biex ma taqbadx triq żbaljata.

Ftakru: ħaġa ma ssirx ħażina fil‐mument li jaqbduk tagħmilha, imma hi ħażina wkoll meta tidħak b'ħaddieħor qisek m'għamilthiex.

Kuxjenza li tagħżel it‐tajjeb

L‐istudji tagħkom fis‐snin li għaddejtu l‐MCAST għenukom biex ikollkom għarfien, ħiliet u kompetenza f'oqsma differenti.

Dan hu tassew importanti.

Imma hemm xi ħaġa li tgħodd għal kull qasam u li għandha turikom kif għandkom tħaddmu l‐għarfien, il‐ħiliet u l‐kompetenza.

Din hi l‐kuxjenza li l‐Mulej qiegħed fina, kull wieħed u waħda minna, u li hi s‐santwarju fejn aħna ninsabu waħedna quddiem Alla biex nistgħu nisimgħu l‐vuċi tiegħu u niddeċiedu b'responsabbiltà.

Itolbu, għalhekk, lill‐Mulej biex ikollkom kuxjenza li kapaċi tagħżel it‐tajjeb mill‐ħażin, dak li hu veru minn dak li hu falz, dak li hu xieraq minn dak li hu tal‐mistħija, dak li jibni lil ħajjitkom minn dak li jħottha, dak li jgħinek fil‐mixja tal‐ħajja minn dak li jdaħħlek fi sqaq.

Soċjetà ġusta

Nixtieq ninkoraġġikom biex tinteressaw ruħkom u tkunu attivi mhux biss fil‐qasam partikolari tal‐karriera tagħkom imma wkoll fis‐soċjetà Maltija, u biex taħdmu għal soċjetà ġusta li tirrispetta l‐ħajja u d‐dinjità ta' kull bniedem.

Kunu protagonisti f'dan.

Tibżgħux tagħtu sehemkom b'mod responsabbli f'soċjetà li għandha bżonn nies ta' stoffa.

Tħallux lil min jiskuraġġikom, jaqtgħalkom qalbkom u jgħidilkom li għalxejn toħolmu fil‐ħajja.

Kunu intom li tħabirku biex twettqu l‐bidliet li tixtiequ taraw għal soċjetà aktar ġusta.

Il‐Knisja tagħtikom l‐appoġġ kollu biex taqdu r‐responsabbiltajiet tagħkom kif jixraq u b'mod sħiħ.

Nitolbu wkoll biex l‐MCAST ikompli jaqdi l‐funzjoni tiegħu li jipprovdi edukazzjoni u taħriġ vokazzjonali u professjonali li jintlaħqu minn kulħadd b'dimensjoni internazzjonali u li jaqdu l‐bżonnijiet tal‐individwu, tas‐soċjetà u tal‐ekonomija.

Isqof Awżiljarju

Ir-ritratti ser ikunu aċċessibbli fuq il-websajt tar-Ritratti Uffiċjali tal-Arċidjoċesi ta' Malta.

Ritratti: knisja.mt/ritratti

L-Isqof Awżiljarju lill-gradwati tal-MCAS: "Kunu nies ta' kuxjenza"


Qari tal-jum

L-Ewwel Qari: Ġen 23, 1-4.19; 24, 1-8.62-67

L-Evanġelju: Mt 9, 9-13

F'dak iż-żmien, Ġesù ra wieħed bilqiegħda quddiem il-mejda tat-taxxi; kien jismu Mattew.

"Ejja warajja!" qallu.

Dak qam u mar warajh.

U ġara li, kif qagħad għandu għall-mejda, ġew bosta pubblikani u midinbin u qagħdu madwar il-mejda ma' Ġesù u d-dixxipli tiegħu.

Meta raw dan il-Fariżej qalu lid-dixxipli: "Għaliex jiekol malpubblikani u l-midinbin l-Imgħallem tagħkom?"

Hu semagħhom, u qal: "It-tabib ma jeħtiġuhx dawk li huma f'saħħithom, iżda l-morda.

Mela morru tgħallmu x'jiġifieri: "Ħniena rrid, u mhux sagrifiċċju"; għax mhux lill-ġusti ġejt insejjaħ, iżda lill-midinbin".

L-Evanġelju tal-jum: 5 ta' Lulju


L-Ewwel Ħadd tal-Avvent

Qari tal-jum

L-Ewwel Qari: Is 2, 1-5

It-Tieni Qari: Rum 13, 11-14a

L-Evanġelju: Mt 24, 37-44

F'dak iż-żmien, Ġesù qal lid-dixxipli tiegħu: "Bħal fi żmien Noè, hekk tkun il-miġja ta' Bin il-bniedem.

Għax kif fiż-żmien ta' qabel id-dilluvju kienu jieklu u jixorbu, jiżżewġu u jżewġu sa dakinhar li Noè daħal fl-arka, u b'xejn ma ntebħu sa ma wasal id-dilluvju u ġarr lil kulħadd, hekk tkun il-miġja ta' Bin il-bniedem.

Imbagħad tnejn ikunu fl-għalqa: wieħed jittieħed u l-ieħor jitħalla; żewġ nisa jkunu jitħnu flimkien: waħda tittieħed u l-oħra titħalla.

Ishru, mela, għax ma tafuhx il-jum li fih jiġi Sidkom.

Kunu afu dan, li kieku sid id-dar kellu jkun jaf f'liema sahra tal-lejl se jiġi l-ħalliel, kien jishar u ma jħallix min jinfidlu l-ħitan ta' daru.

Mela kunu lesti intom ukoll, għax qatt ma tistgħu tobsru s-siegħa li fiha jiġi Bin il-bniedem".

L-Evanġelju tal-Ħadd: 1 ta' Diċembru


L-Ittra Pastorali mill-Isqfijiet

Għeżież,

Aħna nies li nħobbu d‐dar.

Dan bir‐raġun, għax bejn dawk l‐erba' ħitan tad‐djar tagħna jintisġu stejjer meraviljużi: stejjer ta' familji li fihom l‐għaxqa, stejjer ta' ġenerożità kbira; stejjer li ma jitwemmnux meta tara ġenituri ssagrifikati għal uliedhom, speċjalment fejn ikun hemm xi wild bi ħtiġijiet speċjali; stejjer erojċi, bħal fejn hemm mard serju.

Imma mbagħad hemm djar fejn jinkitbu stejjer li tkun tixtieq li qatt ma seħħew, bħal fil‐każ ta' ġenituri minsija minn uliedhom; bħal fejn hemm ġrieħi miftuħa minħabba l‐vjolenza domestika u l‐abbuż; jew bħal fejn hemm it‐tbatija li jġibu magħhom żwiġijiet imkissra.

Hemm min saħansitra kellu jibdel daru għax ma setax jissaporti z‐zekzik tal‐ġirien.

Hemm djar milquta sew mill‐faqar.

Hemm djar fejn rifset il‐mewt u ħasdet ħajja li kienet għadha qed tiftaħ bħal warda.

F'ċirkustanzi bħal dawn aħna ntennulkom dak li San Pietru qal lill‐magħtub li kien ħdejn il‐bieb tat‐Tempju: "Fl‐isem ta' Ġesù Kristu ta' Nazaret, imxi!"

(Atti 3:6).

Meta nistiednu lil Ġesù jidħol fid‐dar tagħna, il‐preżenza tiegħu tagħmel il‐mirakli.

Hekk ġara meta Ġajru sejjaħ lil Ġesù fid‐dar tiegħu għax bintu kienet marida serjament.

Ma narawhiex bi kbira li fostna jkun hemm min jaħseb li mhux den biżżejjed li Ġesù jidħol fid‐dar tiegħu.

Hemm min jaħseb li meta Ġesù jgħaddi mit‐triq tagħna, jaqbiżna u jibqa' għaddej!

Imma l‐ġrajja ta' Żakkew mhux biss turina li Ġesù jidħol ukoll fid‐dar ta' midneb pubbliku mistkerrah minn kulħadd, imma li saħansitra Ġesù stess jistieden lilu nnifsu biex imur għandu.

Ġesù ma jidħolx fid‐dar għax ikun hemm l‐ordni, imma jkun hemm l‐ordni fid‐dar wara li jidħol Ġesù!

Kristu miet għalina meta aħna konna għadna midinbin (ara Rum 5:8).

U kif jgħidilna San Ġwann, "aħna nħobbu, għax hu ħabbna l‐ewwel" (1 Ġw 4:19).

Dwar dan, Santu Wistin jikkummenta li Kristu, li huwa l‐isbaħ fost ulied il‐bnedmin, miet għalina li konna koroh u mħawdin.

L‐għarajjes ta' Kana

Lil dawk li jsibuha ftit bi tqila jilqgħu lil Ġesù d‐dar tagħhom, b'umiltà u mħabba nagħtuhom parir biex jagħmlu bħall‐għarajjes ta' Kana: ma jibżgħux jieħdu għandhom lil Marija.

Għax Marija tiġbed lil Ġesù warajha.

Hija tgħinna nduqu t‐tjubija tal‐imħabba li Ġesù għandu lejn kulħadd, imma b'mod partikulari lejn dawk li ħabta u sabta jaraw id‐dar tagħhom 'nieżla'.

Dak li kien ser jiġri f'Kana għax naqashom l‐inbid, fid‐djar tagħna jista' jiġri meta tfaqqa' xi kriżi serja, bħal meta l‐aħwa jiksruha ma' xulxin, meta ġenitur isib ruħu bla xogħol, meta xi ħadd fil‐familja jiċċappas bid‐droga, meta tixxellef il‐fedeltà fiż‐żwieġ, meta l‐futur tal‐familja jiċċajpar, meta jibdew jitmermru l‐prattiċi reliġjużi u jċedu s‐sisien tal‐fidi, u sfidi oħra.

Is‐serenità fid‐djar tagħna tittiefes ukoll jekk fis‐soċjetà ta' madwarna jkun hemm sitwazzjonijiet li jħassbuna, bħalma huwa t‐tnaqqir tal‐fiduċja fl‐istituzzjonijiet, in‐nuqqas ta' rispett lejn il‐ħajja tal‐bniedem sa mill‐bidu nett tagħha fil‐ġuf, il‐faqar, il‐qerda tal‐ambjent, il‐korruzzjoni, u ħwejjeġ oħra.

Għalina li nemmnu, ma jistax jonqos li dawk l‐affarijiet negattivi fil‐Knisja, bħalma huma l‐għeluq, ir‐reżistenzi għat‐tiġdid indikat mill‐Papa Franġisku, u l‐eżempji ħżiena, ikollhom eku fid‐djar tagħna.

Il‐mumenti ta' prova

F'mumenti inkwetanti bħal dawn għandna bżonn nisimgħu lil Ġesù msallab itennilna l‐istedina li għamel lil Ġwanni filwaqt li wrieh lil Marija: "Hawn hi Ommok", u bħal Ġwanni nieħdu lil Marija d‐dar tagħna.

Min‐naħa tagħha, Marija toffrilna t‐tweġiba għax tindikalna lil Ġesù u tgħidilna: "Agħmlu kulma jgħidilkom hu" (Ġw 2:5).

Kif josserva l‐Papa Franġisku, li aħna nilqgħu lil Marija f'darna huwa t‐testment ta' Ġesù.

Fid‐dar ta' Nazaret mhux biss kien hemm mumenti fejn Marija u Ġużeppi ma fehmux lil xulxin mill‐ewwel, imma wkoll nuqqas ta' qbil bejn il‐ġenituri u binhom bħal meta ntilef f'Ġerusalemm.

Għalhekk, Marija tifhem lil dawk il‐familji fejn hemm it‐tensjonijiet bejn il‐koppja jew bejn il‐ġenituri u l‐ulied.

Id‐dar ta' Nazaret taf xi tfisser kriżi ta' fidi, għax kemm Marija u kemm Ġużeppi jitħawdu quddiem dak li Alla jitlob minnhom.

Għaldaqstant, Marija għandha postha anki fid‐djar ta' dawk li għaddejjin mil‐lejl mudlam tal‐fidi u qed jissaraw ma' Alla.

Meta Marija għaddiet tliet xhur fid‐dar ta' Eliżabetta, min jaf kemm semgħet rakkonti ta' din il‐koppja anzjana li għaddiet ħajjitha fl‐għajb tan‐nies għax ma kellhiex tfal.

Marija għalhekk tifhem lil dawk il‐koppji li għandhom diffikultà biex jibdew jibnu l‐familja.

Fil‐ħemda ta' darha Marija tgħallmet xi prezz għoli switilha l‐maternità tagħha, bħal meta kien jaslilha li n‐nies kienu jgħajru lil binha Ġesù li huwa "wikkiel, sakranazz, ħabib tal‐pubblikani u l‐midinbin" (Mt 11:19), jew meta semgħet lill‐qraba jgħidu li Ġesù kien "tilef moħħu" (Mk 3:21).

Fid‐dawl ta' din l‐esperjenza, Marija tifhem lil dawk il‐ġenituri li wliedhom huma kkalunnjati u mgħajra, u hija solidali ma' dawk il‐familji fejn hemm il‐mard jew l‐għeja mentali.

Marija, li sieħbet lil Binha fit‐triq tal‐Kalvarju, kienet taf bit‐tradiment ta' Ġuda, biċ‐ċaħdiet ta' Pietru, bl‐abbandun tad‐dixxipli.

Għalhekk hija tifhem lil dawk il‐koppji u familji mkissra b'xi tradiment.

Marija, li baqgħet wieqfa ħdejn is‐salib, hija qrib il‐familji msallbin.

Marija, li wara l‐mewt ta' Ġesù kienet miġbura mal‐Appostli magħluqa fiċ‐Ċenaklu, illum tassisti lil dawk li għal xi raġuni jew oħra jinsabu magħluqa f'darhom u ma għandhomx il‐ħila joħorġu u jittamaw.

Il‐Madonna Ta' Pinu

Nhar l‐Erbgħa bdejna r‐Randan, żmien li matulu, bis‐smigħ tal‐Kelma ta' Alla, it‐talb, il‐penitenza u l‐karità, aħna nitħejjew għall‐Għid il‐Kbir.

Kif dakinhar li Ġesù qam mill‐mewt huwa mar fid‐dar jiltaqa' mad‐dixxipli li kienu flimkien imbeżżgħa mil‐Lhud u bil‐bibien magħluqa, hekk hija xewqa kbira tagħna li f'dan l‐Għid il‐Kbir Ġesù jiġi joqgħod magħna fid‐djar tagħna.

Imma kif dakinhar fid‐dar tad‐dixxipli kien hemm Marija, hekk ukoll illum ejjew ma nibżgħux nieħdu lil Marija għandna, biex hi tgħinna nitħejjew għal din iż‐żjara ta' Kristu Rxoxt.

Ħassejna li għandna nqiegħdu quddiemkom lil Marija għaliex din is‐sena qegħdin infakkru l‐400 anniversarju tal‐kwadru tal‐Madonna Ta' Pinu li minnu fl‐1883 hi sejħet lil Karmni Grima u Franġisk Portelli.

Dakinhar il‐Madonna qalet lil Karmni biex tgħid tliet Ave Marijiet f'ġieħ it‐tlett ijiem li ġisimha dam fil‐qabar qabel ma ġiet imtellgħa s‐Sema bir‐ruħ u l‐ġisem.

Fi kliem ieħor, fil‐ġrajja tas‐Santwarju Nazzjonali ta' Pinu għandna rabta bejn l‐Għid ta' Kristu u l‐Għid ta' Marija.

Li kieku dan il‐kwadru kellu jitkellem, min jaf kemm jirrakkontalna esperjenzi sbieħ tal‐Għid li seħħew bejn il‐ħitan ta' ħafna mid‐djar tagħna!

Napprezzaw li f'ħafna mid‐djar tagħna hemm xbieha tal‐Madonna Ta' Pinu, għax fejn hemm Marija jkun hemm Ġesù.

U fejn hemm Ġesù hemm il‐ħajja li tegħleb il‐mewt, il‐grazzja li teħles mid‐dnub, it‐tama li terfa' min‐niket, il‐maħfra li tinfaxxa l‐miksur, il‐ferħ li jkeċċi d‐dwejjaq, is‐sliem li jtemm kull ġlied.

Meta niftakru li r‐Rużarju huwa talba għal qalb Marija u b'riflessjonijiet dwar Ġesù, nistiednu lill‐familji tagħna biex jgħidu spiss din it‐talba sabiħa.

Nagħtukom il‐barka pastorali tagħna.

Arċisqof ta' Malta Isqof ta' Għawdex

Joseph Galea‐Curmi

Isqof Awżiljarju ta' Malta

L-Ittra Pastorali bil-Lingwa tas-Sinjali Maltija

Agħfas hawn biex tniżżel il-verżjoni mqassra tal-Ittra Pastorali bil-Malti bħala PDF.

Agħfas hawn biex tniżżel il-verżjoni sħiħa tal-Ittra Pastorali bil-Malti bħala PDF.

Agħfas hawn biex tniżżel il-verżjoni mqassra tal-Ittra Pastorali bl-Ingliż bħala PDF.

Tibżgħux tieħdu lil Marija għandkom


Diretturi:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Fl-1995, fuq il-pjaneta Hala, ġewwa Kree, il-kapitali tal-Imperu, Vers, ġellieda u membru tas-Starforce spiss tbati minn ħmar il-lejl li jinvolvi mara xwejħa.

Yon-Rogg, il-kmandant u l-konsulent tagħha jwissiha biex tikkontrolla kapaċitajiet tagħha, waqt li s-Supreme Intelligence, li tiggverna fi Kree, ħeġġitha biex trażżan l-emozzjonjiet tagħha.

Vers, waqt missjoni mal-uffiċjal Ronan the Accuser biex jeħilsu spija, tinħataf u tiġi suġġetta għal sonda ta' memorja minn grupp ta' Skrulls, aljieni fi gwerra kontra l-Imperu Kree.

Vers iżda taħrab permezz ta'

u tillandja b'emerġenza fid-dinja.

Il-preżenza tagħha ġibdet l-attenzjoni ta' Nick Fury u Phil Coulsin, aġenti ta' S.H.I.E.L.D. li jmorru warajha.

Sadanittant, hi tirkupra kristallerija li fiha kien hemm il-memorji kollha tagħha.

Hekk kif Fury joqtol Skrull li jimita l-persuna ta' Coulson, jiddeċiedi li jibda jaħdem ma' Vers, waqt li Talos, il-kmandant Skrull ittravesta lilu nnifsu f'Keller, ħaddiem f'S.H.I.E.L.D. Vers tuża l-faċilità ta' sigurtà li kien juża Fury u b'hekk hi ssir taf li darba kienet pilota, maħsuba mejta sitt snin qabel, waqt li kienet qegħda tisperimenta magna ta' veloċità kbira ddisinjata minn Wendy Lawson, xjentista.

Vers tagħraf li x-xjentista kienet fil-fatt il-mara li hi kienet tara fi ħmar il-lejl li kien ikollha spiss.

Vers u Fury jaħarbu fuq ajruplan żgħir tat-tagħbija wara li "Keller" jisfidhom.

Il-qattus ta' Lawson, bl-isem ta' Goose jitla' magħhom bil-moħbi.

Meta jaslu Louisiana, Vers tiltaqa' ma' Maria Rambeau u t-tifla tagħha Monica.

Maria tirrivela lil Vers li isimha proprajament kien Carol Danvers.

X'jiġri minn hawn hekk kif Vers issir taf min kienet verament?

Hi ukoll issir taf mingħand Talos li hu u sħabu ma kellhomx l-intenzjoni li jinvadu Kree, iżda li jaħarbu minn hemm fuq il-vettura veloċi li kienet ħadmet fuqha Lawson.

Tgħid Vers tkun tista' tgħinhom biex imorru lura lejn il-pjaneta tagħhom?

Film Amerikan, imsejjes fuq il-karattru ta' Carol Denvers: Captain Marvel mill-Marvel Comics, taħt id-direzzjoni ta' Anna Boden u Ryan Fleck.

Film ta' fantaxjenza, mimli azzjoni u vjolenza kif ukoll b'xi kliem goff li jintuża.

Ikun tajjeb li l-film jarawh dawk li għalqu t-tnax-il sena.

Captain Marvel


L-omelija tal-Isqof Awżiljarju Joseph Galea-Curmi

Il-Knisja Arċipretali, il-Gudja

30 ta' Lulju 2019

Is-silta mill-Evanġelju ta' San Luqa li għadna kif smajna hi silta tassew qasira.

Imma fiha tiġbor ħafna li hu ta' ġid għal ħajjitna, u speċjalment għalikom li tqimu lil Marija mtellgħa s-sema f'din il-parroċċa għażiża tal-Gudja.

Ħa nsemmi tliet punti li fihom nara messaġġi importanti lil din il-parroċċa.

Leħen li jfaħħar lil Marija

L-ewwel nett, jolqotni dak il-leħen tal-mara li nstema' minn qalb il-folla jfaħħar lil Marija.

Il-mara qalet lil Ġesù: "Hieni l-ġuf li ġiebek u s-sider li rdajt".

Jiġifieri dil-mara qed tfaħħar lil Marija għax kienet hi li ġiebet lil Ġesù fid-dinja.

Ħa nitfgħu ħarsitna fuq din il-mara li tinstema' tfaħħar lil Marija.

Kliemha jingħaqad mat-tifħir tal-anġlu Gabrijel, meta jgħidilha: Sliem għalik, Marija, mimlija bil-grazzja."

Jingħaqad mat-tifħir ta' Eliżabetta: "Hienja dik li emmnet li jseħħ kulma ntqalilha min-naħa tal-Mulej."

Kemm hu sabiħ leħen ifaħħar lil Marija, leħen li jinstema' jfaħħarha minn qalb il-folla.

Dan hu l-ewwel messaġġ importanti għalina lkoll: li kliemna għandu jkun kliem ta' tifħir lil Marija.

Intom tafu xi pjaga għandna f'pajjiżna meta tiltaqa' ma' tant nies li bi kliemhom ikasbru lil Marija flok ifaħħruha?

Kultant dak hu l-kliem li jinstema' minn qalb il-folla.

Illum stess waranofsinhar mit-tieqa magħluqa tad-dar tiegħi smajt wieħed li biex qisu jifraħ b'xi ħadd li ra, kasbar bi kliemu lil Marija.

Nistedinkom tkunu dawk li tfaħħru lil Marija, li kliemkom ikun dejjem kliem ta' ġieħ, li ma tibżgħux li dal-kliem ta' tifħir jinstema' minn qalb il-folla u jagħmel tajjeb għall-kliem ta' tkasbir li kemm-il darba nisimgħu.

Flimkien tkunu qed tagħmlu kuruna ta' tifħir li Marija tant jixirqilha.

Leħen li japprezza l-omm

It-tieni, jolqotni l-kliem ta' din il-mara għax hi tfaħħar lil Marija bħala omm: "...il-ġuf li ġiebek u s-sider li rdajt."

Meta din il-mara semgħet lil Ġesù, mill-kliem tiegħu għarfet kemm hi kbira ommu.

Dil-mara ftakret f'ommu meta kienet fil-bidu tal-ħajja ta' Ġesù, il-bidu nett, għax marret lura għal meta Ġesù kien fil-ġuf u kien diġà Ġesù.

Kif nafu sew mix-xjenza, ma kinux ftit ċelloli fil-ġuf li mbagħad kumbinazzjoni żviluppaw f'Ġesù, imma kien Ġesù sa mill-ewwel mument tat-tnissil tiegħu.

Għalhekk dil-mara faħħret lil omm Ġesù.

Aħna nafu li din l-omm kienet ma' Ġesù dejjem mill-bidu nett sal-aħħar.

U li fl-aħħar hu taha lilna bħala ommna wkoll meta kien fuq is-salib biex bħalma ħarsitu fil-ħajja, bħalma akkumpanjatu, tħarisna u takkumpanjana.

Dan hu messaġġ sabiħ għalina lkoll: li lil Marija nfaħħruha bħala omm u li nitolbuha tkun dejjem magħna bħala ommna.

Intom f'dil-parroċċa tal-Gudja dejjem żammejtu lil Marija bħala dik l-omm li tħares din il-komunità u kuruna sabiħa għal Marija tkun meta tgħixu tassew bħala wliedha.

L-isbaħ kuruna lil Marija

It-tielet ħaġa li tolqotna hi t-tweġiba ta' Ġesù.

Lill-mara, meta faħħret lil ommu, qalilha: Imma tassew ngħidlek aktar hienja dawk li jisimgħu l-Kelma ta' Alla u jħarsuha!

Innutaw kif dak li għamel Ġesù hu li kompla jfaħħar lil ommu, għax hi l-aqwa eżempju ta' kif tisma' l-Kelma ta' Alla u tħarisha.

Sa minn meta lill-anġlu Gabrijel qaltlu: "Hawn jien il-qaddejja tal-Mulej, isir minni skont kelmtek" ħajjitha kollha kienet miftuħa għall-Kelma ta' Alla biex tħarisha.

Ukoll fil-mumenti tal-akbar tbatija.

Il-parir li hi tagħti fl-Evanġelju hu dan: "Agħmlu kulma jgħidilkom hu", jiġifieri: isimgħu l-kelma tiegħu u ħarsuha.

Għalhekk, Ġesù qed ifaħħarha, u qed jgħid li l-aqwa ħaġa li għamlet Marija hi proprju din.

U f'dan it-tifħir hemm messaġġ importanti għal ħajjitna: li l-aqwa li nistgħu nagħmlu aħna hu li nisimgħu l-Kelma ta' Alla u nħarsuha.

Mhux kulħadd jista' jkun omm Alla – dik kienet Marija biss – imma kulħadd jista' jisma' l-Kelma ta' Alla u jħarisha.

U hawn Marija tibqa' dejjem l-isbaħ eżempju.

Qed jgħid Ġesù li l-aqwa u l-isbaħ kuruna lil Marija hi ħajja li fiha nisimgħu l-Kelma ta' Alla u nħarsuha.

It-talba li nixtieq nagħmel llum, ispirata mill-Kelma ta' Alla, hi talba speċjalment għalikom ilkoll li qed tħejju għall-festa ta' Marija mtellgħa s-sema.

Nitlob li tkunu dejjem nies li tfaħħru lil Marija bi kliemkom, li jkollkom dejjem lil Marija bħala omm li takkumpanjakom, u li f'ħajjitkom tfittxu li tisimgħu l-Kelma ta' Alla u tħarsuha biex il-ħajja tagħkom tkun l-isbaħ kuruna li togħġob lil Marija.

Isqof Awżiljarju

Ritratti: knisja.mt/ritratti

"Kulħadd jista' jisma' l-Kelma ta' Alla u jħarisha" – L-Isqof Awżiljarju


Qari tal-jum

L-Ewwel Qari: Atti 5, 27-33

Salm: 33 (34), 2 u 9.17-18.19-20

L-Evanġelju: Ġw 3, 31-36

F'dak iż-żmien, Ġesù qal lil Nikodemu: "Dak li hu ġej minn fuq hu fuq kulħadd; min hu mill-art hu tal-art u jgħid ħwejjeġ tal-art; dak li hu ġej mis-sema hu fuq kulħadd u jixhed dak li ra u sama'; imma x-xhieda tiegħu ħadd ma jilqagħha.

Min ikun laqa' x-xhieda tiegħu jkun wettaq li Alla hu l-verità.

Għax dak li bagħtu Alla jgħid il-kliem ta' Alla, għax Alla ma jagħtix l-Ispirtu bil-kejl.

Il-Missier iħobb lill-Iben, u ħalla kollox f'idejh.

Min jemmen fl-Iben għandu l-ħajja ta' dejjem; iżda min ma joqgħodx għall-Iben ma jarax il-ħajja, imma tibqa' fuqu l-korla ta' Alla".

San Atanasju, Isqof u Duttur tal-Knisja

L-Evanġelju tal-jum: 2 ta' Mejju


Il-Ministru għall-Affarijiet Barranin u Promozzjoni tal-Kummerċ Carmelo Abela ppreżenta relikwa tal-Venerabbli Papa Ġwanni Pawlu I lid-Direttur tad-Dar tal-Providenza, Fr Martin Micallef.

Din ir-relikwa tikkonsisti minn biċċa drapp żgħira li kienet tagħmel parti mill-qalziet tiegħu.

Dan kien possibbli bl-intervent ta' Frank Zammit, l-Ambaxxatur ta' Malta għas-Santa Sede.

Il-Papa Ġwanni Pawlu I, magħruf ukoll bħala Papa Luciani jew il-Papa tat-Tbissima, kellu pontifikat ta' 33 ġurnata biss u baqa' magħruf għat-tbissima ħelwa tiegħu u s-sempliċità li kien jgħix fiha.

Filfatt, il-motto episkopali tiegħu kien 'umiltà' u permezz ta' dawn il-karatteristiċi li kellu, kien mistenni li jwettaq bidliet kbar fil-knisja universali.

Tul il-pontifikat qasir tiegħu, fl-Udjenza Ġenerali tat-13 ta' Settembru 1978, Papa Ġwanni Pawlu I kien tkellem dwar il-persuni bi bżonnijiet speċjali.

"Jien irrid ngħid kelma anke dwar l-għeżież taghna bi bżonnijiet speċjali.

Intom tafu li Ġesu qal hekk: 'jien nistaħba fihom; dak li tagħmlu magħhom tkunu qed tagħmluh miegħi', allura fil-persuni tagħhom aħna nkunu qed nivveneraw lill-istess Ġesu u nawgurawlhom li Ġesu jibqa' vicin tagħhom sabiex jgħinhom u jsostnihom."

Kien proprju għalhekk li d-Dar tal-Providenza semmiet parti mill-binja tagħha għal dan il-Papa.

Villa Papa Luciani kienet inawgurata fit-8 ta' Settembru 1987, proġett li għalih ħadem il-fundatur ta' din id-dar, Mons. Azzopardi, li miet xhur biss wara li tlesta dan iċ-ċentru.

Ir-relikwa ta' Papa Luciani kienet tagħmel parti mill-kollezzjoni kbira ta' relikwi li għandu Ivan Marsura f'Ruma, kollezjonist Taljan li għandu wirja li fiha huma inkorporati ħames mitt relikwa talaħħar sittax-il Papa tal-Knisja Kattolika.

Waqt il-preżentazzjoni, il-Ministru Carmelo Abela faħħar il-ħidma kontinwa li l-ħaddiema u l-voluntiera qed jagħmlu ta' kuljum fid-Dar tal-Providenza, li hija kruċjali u ta' servizz għall-komunità Maltija.

Huwa żied jgħid li b'dan ix-xogħol qed jagħtu tifsira vera u proprja ta' x'inhi l-imħabba lejn il-proxxmu.

Il-Ministru Abela kellu ukoll l-opportunità li jiltaqa' u jitkellem ma' xi residenti ta' din id-dar.

Relikwa tal-Papa Ġwanni Pawlu I lid-Dar tal-Providenza


Qari tal-jum

L-Ewwel Qari: Eżodu 40, 16-21.

Salm: 83 (84), 3.4.5-6a u 8a.

L-Evanġelju: Mt 13, 47-53

F'dak iż-żmien, Ġesù qal lid-dixxipli tiegħu: "Tixbah ukoll is-Saltna tas-Smewwiet lil xibka mitfugħa l-baħar li fiha jinġabar minn kollox.

Meta timtela jtellgħuha x-xatt, u joqogħdu bilqiegħda, jiġbru fil-kannestri dak li jkun tajjeb u jarmu l-ħażin.

Hekk jiġri fi tmiem id-dinja: l-anġli joħorġu jifirdu l-ħżiena mill-ġusti, u jixħtuhom fil-ħuġġieġa tan-nar; hemmhekk ikun hemm il-biki u t-tgħażżiż tas-snien.

Kollu fhimtuh dan?".

"Iva", qalulu.

U hu qalilhom: "Għalhekk kull kittieb li jkun sar dixxiplu tas-Saltna tas-Smewwiet jixbah lil wieħed sid li, mill-ħażna tiegħu, joħroġ sew il-ġdid u sew il-qadim".

Meta mbagħad Ġesù temm dawn il-parabboli, telaq minn hemm.

San Alfons Marija de Liguori, Isqof u Duttur tal-Knisja

L-Evanġelju tal-jum: 1 ta' Awwissu


L-Ewwel Ħadd tar-Randan

Qari tal-jum

L-Ewwel Qari: Dewt 26, 4-10

It-Tieni Qari: Rum 10, 8-13

L-Evanġelju: Lq 4, 1-13

F'dak iż-żmien, Ġesù, mimli bl-Ispirtu s-Santu, raġa' lura mill-Ġordan u l-Ispirtu ħadu fid-deżert.

Hemm għal erbgħin jum Ġesù kien imġarrab mix-Xitan.

Matul dawk il-jiem ma kiel xejn; u mbagħad, meta għaddew dawk il-jiem, ħadu l-ġuħ.

U x-Xitan qallu: "Jekk inti Bin Alla, għid lil din il-ġebla ssir ħobż".

Wieġbu Ġesù: "Hemm miktub: "Il-bniedem mhux bil-ħobż biss jgħix".

Imbagħad ix-Xitan ħadu fl-għoli u wrieh is-saltniet tad-dinja kollha f'daqqa.

Qallu x-Xitan: "Nagħtik is-setgħa fuq dawn kollha, bil-glorja tagħhom ukoll għax hija ngħatat lili, u jiena nagħtiha lil min irrid.

Jekk tinxteħet quddiemi tagħtini qima, kollha tiegħek tkun".

Ġesù wieġbu u qallu: "Hemm miktub: "Lill-Mulej, Alla tiegħek, tadura, u lilu biss taqdi".

Imbagħad ix-Xitan ħadu Ġerusalemm, qiegħdu fuq il-quċċata tat-tempju, u qallu: "Jekk inti Bin Alla, inxteħet minn hawn għal isfel.

Għax hemm miktub: "Lill-anġli tiegħu jordnalhom biex jieħdu ħsiebek sewwa", u li: "fuq idejhom jerfgħuk, ħalli ma taħbatx riġlek ma' xi ġebla".

Wieġeb Ġesù u qallu: "Jingħad: "Iġġarrabx lill-Mulej Alla tiegħek".

Imbagħad ix-Xitan meta temm dan it-tiġrib kollu, telaq minn ħdejh sa ma wasal il-waqt.

L-Evanġelju tal-Ħadd: 10 ta' Marzu


Qari tal-jum

L-Ewwel Qari: Ġen 27, 1-5.15-29

L-Evanġelju: Mt 9, 14-17

F'dak iż-żmien resqu lejn Ġesù id-dixxipli ta' Ġwanni u qalulu: "Għaliex aħna u l-Fariżej insumu, u d-dixxipli tiegħek ma jsumux?"

Qalilhom Ġesù: "Huwa l-mistednin tal-għarus se jsewdu qalbhom sakemm l-għarus ikun għadu magħhom?

Imma jasal il-jum meta l-għarus jeħduhulhom minn magħhom, u mbagħad isumu.

Ħ

add ma jraqqa' libsa qadima b'biċċa drapp ġdida, għax inkella r-roqgħa ssellet il-libsa, u t-tiċrita tikber.

Anqas ma jqiegħdu l-inbid il-ġdid f'damiġġani qodma tal-ġild, għax inkella d-damiġġani jinfaqgħu, l-inbid jixtered, u d-damiġġani jintilfu.

Iżda nbid ġdid jitfgħuh f'damiġġani ġodda, u hekk iżommu t-tnejn".

Santa Marija Goretti, Verġni u Martri

L-Evanġelju tal-jum: 6 ta' Lulju


Ħadd il-Palm u l-Passjoni tal-Mulej

Qari tal-jum

L-Ewwel Qari: Is 50, 4-7

It-Tieni Qari: Fil 2, 6-11

L-Evanġelju: Lq 22, 14 – 23, 56

Il-Passjoni ta' Sidna Ġesù Kristu skont San Luqa

Meta sar il-ħin, Ġesù qagħad fuq il-mejda flimkien mal-appostli, u qalilhom: "Kelli xewqa kbira li nagħmel din l-ikla tal-Għid magħkom qabel ma nbati!

Għaliex, ngħidilkom, din l-ikla m'iniex se nagħmilha iżjed sa ma tkun seħħet għalkollox fis-Saltna ta' Alla".

U qabad kalċi, radd il-ħajr u qal: "Ħudu dan il-kalċi u aqsmuh bejnietkom.

Għaliex, ngħidilkom, minn issa 'l quddiem ma nixrobx iżjed mill-frott tad-dielja sa ma tiġi s-Saltna ta' Alla".

Imbagħad ħa l-ħobż, radd il-ħajr, qasmu, newwilhulhom u qal: "Dan hu ġismi li jingħata għalikom; agħmlu dan b'tifkira tiegħi".

Hekk ukoll wara l-ikla ħa l-kalċi u qal: "Dan il-kalċi huwa l-Patt il-Ġdid b'demmi, id-demm li jixxerred għalikom.

Imma, araw, id dak li se jittradini qiegħda miegħi fuq il-mejda.

Għax tassew li Bin il-bniedem imur, kif hemm maqtugħ, imma ħażin għalih dak il-bniedem li jittradih!".

Huma għalhekk bdew jistaqsu lil xulxin min minnhom kien se jagħmel dan.

Inqalgħet ukoll kwistjoni bejniethom dwar min minnhom kellu jinżamm bħala l-akbar wieħed.

Imma hu qalilhom: "Fost il-pagani s-slaten jaħkmu fuq in-nies, u dawk li jħaddmu s-setgħa fuqhom isejħulhom benefatturi.

Intom mhux hekk, imma l-akbar fostkom għandu jġib ruħu tal-iżgħar wieħed, u min hu fuq l-oħrajn iġib ruħu ta' qaddej.

Għax min hu l-akbar, dak li jkun fuq il-mejda, jew dak li jkun qiegħed jaqdi?

Mhux dak li jkun fuq il-mejda?

Imma jien qiegħed fostkom nagħmilha ta' qaddej.

Intom, imbagħad, intom dawk li żammejtu sħiħ miegħi fit-tiġrib kollu li ġie fuqi; u bħalma Missieri ħejja saltna għalija, hekk ukoll jiena nħejji għalikom, biex tieklu u tixorbu fuq il-mejda miegħi f'saltnati, u toqogħdu fuq tronijiet biex tagħmlu ħaqq mit-tnax-il tribù ta' Iżrael.

Xmun!

Xmun!

Ara, ix-Xitan riedkom f'idejh biex jgħaddikom mill-għarbiel bħall-qamħ; imma jiena tlabt għalik, biex il-fidi tiegħek ma tiġix nieqsa.

Inti mbagħad, meta terġa' lura għas-sewwa, wettaq lil ħutek".

Qallu Xmun: "Mulej, jiena lest li miegħek niġi saħansitra l-ħabs, lest li nieħu l-mewt ukoll".

Imma Ġesù qallu: "Ngħidlek, Pietru, li llum, qabel ma jidden is-serduk, tkun ċħadt għal tliet darbiet li inti tafni".

Imbagħad qalilhom: "Naqsitkom xi ħaġa meta bgħattkom bla borża u bla ħorġa u bla qorq?"

Huma weġbuh: "Ma naqasna xejn".

Qalilhom Ġesù: "Imma issa, min għandu borża jqis li jeħodha miegħu, u min għandu ħorġa wkoll; u min ma għandux sejf, ibigħ il-libsa ta' fuqu u jixtri wieħed.

Għaliex ngħidilkom, jeħtieġ li jseħħ fija dak li hemm miktub, jiġifieri: "Li kien magħdud mal-ħżiena".

Tabilħaqq, dak li hemm miktub fuqi jseħħ".

Qalulu d-dixxipli: "Mulej, ara, hawn żewġt isjuf hawnhekk".

Qalilhom Ġesù: "Biżżejjed!"

Imbagħad ħareġ u mar bħas-soltu fuq l-Għolja taż-Żebbuġ, u d-dixxipli wkoll marru miegħu.

Kif wasal hemmhekk qalilhom: "Itolbu li ma tidħlux fit-tiġrib".

Imbagħad tbiegħed minnhom daqs tefgħa ta' ġebla, u nxteħet għarkupptejh jitlob u jgħid: "Missier, jekk inti trid, warrab minni dan il-kalċi!

Iżda tkun magħmula r-rieda tiegħek, u mhux tiegħi".

Deherlu anġlu mis-sema biex jagħmillu l-qalb, imma hu ħass dwejjaq tal-mewt fuqu u beda jitlob b'ħerqa akbar.

L-għaraq sarlu bħal qtar tad-demm iċarċar sal-art.

Imbagħad qam mit-talb, mar ħdejn id-dixxipli u sabhom reqdin minħabba s-swied ta' qalb.

U qalilhom: "Kif!

Irqadtu?

Qumu u itolbu biex ma tidħlux fit-tiġrib!"

Kif kien għadu jitkellem, waslet ġemgħa nies.

Quddiem kien hemm dak li jismu Ġuda, wieħed mit-Tnax, u dan resaq lejn Ġesù biex ibusu.

Imma Ġesù qallu: "Bewsa għażilt, Ġuda, biex tittradih lil Bin il-bniedem?"

Dawk ta' madwaru, meta raw x'kien ġej, qalulu: "Mulej, tridx nagħtu bis-sejf?"

U wieħed minnhom ta daqqa ta' sejf lill-qaddej tal-qassis il-kbir u qatagħlu barra widintu l-leminija.

Imma Ġesù qal: "Ieqfu!

Biżżejjed!"

U messlu widintu u fejqu.

Imbagħad Ġesù qal lill-qassisin il-kbar, lill-uffiċjali tat-tempju u lix-xjuħ li ġew għalih: "Qiskom ħriġtu għal xi ħalliel, armati bis-sjuf u l-bsaten!

Meta kont inkun magħkom kuljum fit-tempju, ma meddejtux idejkom fuqi.

Imma din hi s-siegħa tagħkom u s-setgħa tad-dlamijiet!"

Imbagħad qabdu lil Ġesù u ħaduh magħhom, u daħħluh fil-palazz tal-qassis il-kbir.

Pietru baqa' miexi warajhom mill-bogħod.

Meta mbagħad qabbdu n-nar f'nofs il-bitħa u nxteħtu bilqiegħda madwaru, Pietru mar qagħad bilqiegħda f'nofshom.

Imma kif kien hemm bilqiegħda maġenb in-nar, ratu waħda qaddejja, waħħlet għajnejha fuqu u qalet: "Dan ukoll kien miegħu!"

Iżda hu ċaħad u qalilha: "Mara, anqas biss nafu!"

Wara ftit rah xi ħaddieħor, u qallu: "Int ukoll wieħed minnhom".

Imma Pietru wieġbu: "Le, sieħeb, m'iniex!"

Għaddiet xi siegħa u raġa' kien hemm ieħor li beda jisħaq u jgħid: "Iva, tassew, dan ukoll kien miegħu, għax dan ukoll mill-Galilija".

Iżda Pietru qallu: "Ma nafx x'inti tgħid, sieħeb".

U minnufih, kif kien għadu jitkellem, is-serduk idden.

U l-Mulej dar u ħares lejn Pietru; u Pietru ftakar fil-kelma li l-Mulej kien qallu: "Illum, qabel ma jidden is-serduk, inti tkun ġa ċħadtni tliet darbiet".

U ħareġ 'il barra jibki b'qalbu maqsuma.

L-irġiel li kienu qegħdin iżommu lil Ġesù bdew jgħadduh biż-żufjett u jsawtuh, u għattewlu wiċċu u bdew jistaqsuh u jgħidulu: "Aqta' min tahielek din id-daqqa!"

U qagħdu jgħajruh b'ħafna kliem ieħor.

Meta sebaħ, iltaqgħet il-ġemgħa tax-xjuħ tal-poplu, il-qassisin il-kbar u l-kittieba, u ħadu lil Ġesù quddiem is-Sinedriju tagħhom.

U qalulu: "Jekk inti l-Messija, għidilna".

Iżda hu weġibhom: "Jekk ngħidilkom, ma temmnux; jekk nistaqsikom, ma tweġbux.

Imma minn issa 'l quddiem Bin il-bniedem ikun bilqiegħda n-naħa tal-lemin ta' Alla li jista' kollox".

U lkoll qalulu: "Inti mela l-Iben ta' Alla?"

Qalilhom Ġesù: "Intom stess qegħdin tgħiduh; iva, jien".

U huma qalu: "Xi ħtieġa għandna iżjed ta' xhieda?

Għax smajnieha aħna minn fommu stess".

Imbagħad qamet il-ġemgħa kollha u ħaduh għand Pilatu.

U bdew jakkużawh u jgħidu: "Aħna sibna li dan il-bniedem qiegħed ixewwex lill-ġens tagħna, li mhuwiex iħalli lil min iħallas it-taxxa lil Ċesari, u li qiegħed jgħid li hu l-Messija Sultan".

Pilatu staqsieh u qallu: "Inti s-sultan tal-Lhud?"

U hu wieġbu: "Inti qiegħed tgħidu".

Pilatu qal lill-qassisin il-kbar u lill-kotra tan-nies: "Ebda ħtija ma nsib f'dan il-bniedem".

Iżda huma baqgħu jinsistu u jgħidu: "Qiegħed ixewwex lill-poplu, u jgħallem fil-Lhudija kollha, ibda mill-Galilija sa hawnhekk stess".

Kif sama' dan, Pilatu staqsa jekk dak ir-raġel kienx mill-Galilija, u meta sar jaf li hu kien min-naħa li kien jagħmel minnha Erodi, bagħtu quddiemu, għax f'dawk il-jiem Erodi wkoll kien Ġerusalemm.

Erodi feraħ ħafna meta ra lil Ġesù, għax minn dak li kien sama' fuqu kien ilu żmien jixtieq jarah, bit-tama li jara li jagħmel xi sinjal.

U għamillu bosta mistoqsijiet, imma Ġesù ma wieġbu xejn.

Il-qassisin il-kbar u l-kittieba, b'saħna kbira fuqhom, qagħdu jakkużawh.

Imma Erodi, flimkien mas-suldati tiegħu, beda jżebilħu u jgħaddih biż-żufjett, libbsu libsa ta' kulur ilellex u raġa' bagħtu quddiem Pilatu.

Issa Erodi u Pilatu fl-imgħoddi kellhom għal xulxin, imma dakinhar saru ħbieb.

Pilatu sejjaħ flimkien il-qassisin il-kbar, il-kapijiet, u l-poplu u qalilhom: "Ġibtuli quddiemi lil dan il-bniedem bħala wieħed li qiegħed ixewwex lill-poplu.

Ara, jiena stħarriġtu quddiemkom fuq l-akkużi li qegħdin iġġibu kontra tiegħu, u ma sibt ebda ħtija fih.

U anqas Erodi ma sab, għax raġa' bagħtu quddiemna.

Qegħdin taraw, mela, li ma għamel xejn li ħaqqu l-mewt.

Għalhekk nagħtih is-swat u nitilqu".

Iżda huma qabdu jgħajtu lkoll f'daqqa: "Agħtih il-mewt lil dan!

Itilqilna 'l Barabba!"

Dan Barabba kienu tefgħuh il-ħabs minħabba rewwixta li kienet qamet fil-belt għax kien qatel.

Pilatu, billi ried jitlaq lil Ġesù, għolla leħnu u raġa' kellimhom; iżda huma qabdu jgħajtu aktar minnu u jgħidu: "Sallbu!

Sallbu!"

Għat-tielet darba qalilhom: "Imma dan x'għamel ħażin?

Ma sibt fih ebda ħtija li ħaqqha l-mewt.

Mela nagħtih is-swat u nitilqu".

Iżda huma b'ħafna għajjat baqgħu jinsistu u jitolbu li jkun imsallab, sakemm fl-aħħar għaddiet tagħhom.

Għalhekk Pilatu qatagħha li jsir kif talbu huma.

Telqilhom lil min talbu, jiġifieri lil dak li kien mitfugħ il-ħabs minħabba rewwixta u qtil, u lil Ġesù tahulhom bħalma xtaqu.

Huma u sejrin bih, qabdu wieħed, jismu Xmun, minn Ċireni, li kien ġej lura mir-raba', u għabbewh bis-salib biex iġorru wara Ġesù.

Kotra kbira ta' nies kienet miexja warajh; fosthom kien hemm xi nisa li bdew iħabbtu fuq sidirhom u jibkuh.

Imma Ġesù dar lejhom u qalilhom: "Nisa ta' Ġerusalemm, mhux lili ibku, iżda ibku lilkom infuskom u lil uliedkom.

Għax, araw, għad jiġi żmien meta jgħidu: "Hienja dik li ma għandhiex tfal, hieni l-ġuf li qatt ma wiled u s-sider li qatt ma redda!".

Imbagħad jibdew jgħidu lill-muntanji: "Aqgħu fuqna!", u lill-għoljiet: "Ordmuna!".

Għax jekk dan kollu qegħdin jagħmluh liz-zokk meta għadu aħdar, mela xi jsir minnu meta jinxef?".

Kien hemm ukoll tnejn oħra, żewġt irġiel ħatja, li ħaduhom għall-mewt miegħu.

Meta waslu fil-post jgħidulu l-Qorriegħa, sallbuhom hemm, lilu u lill-ħatja, wieħed fuq il-lemin tiegħu u l-ieħor fuq ix-xellug.

U Ġesù qal: "Missier, aħfrilhom, għax ma jafux x'inhuma jagħmlu".

Imbagħad tellgħu x-xorti u qassmu ħwejġu bejniethom.

Il-poplu waqaf hemm, iħares, waqt li l-kapijiet bdew jiddieħku b'Ġesù u jgħidu: "Salva lil oħrajn; ħa jsalva lilu nnifsu jekk dan hu l-Messija, il-Maħtur ta' Alla!"

Is-suldati wkoll bdew jgħadduh biż-żmien; u resqu lejh, newlulu nbid qares u qalulu: "Jekk inti s-sultan tal-Lhud salva lilek innifsek!"

Fuq rasu kien hemm ukoll kitba li kienet tgħid: "Dan huwa s-sultan tal-Lhud".

Wieħed mill-ħatjin li kienu msallbin miegħu beda jgħajru u jgħidlu: "Int m'intix il-Messija?

Salva lilek innifsek u lilna".

Imma qabeż l-ieħor, ċanfru u qallu: "Anqas minn Alla int ma tibża', int li qiegħed taħt l-istess kundanna?

Tagħna hija ġusta, tassew, għax qegħdin nieħdu li ħaqqna ta' kulma għamilna; imma dan ma għamel xejn ħażin".

Imbagħad qal: "Ġesù, ftakar fija meta tidħol fis-Saltna tiegħek".

U Ġesù wieġbu: "Tassew ngħidlek, illum tkun fil-Ġenna miegħi".

Għall-ħabta tas-sitt siegħa waqgħet dalma kbira fuq il-pajjiż kollu sad-disa' siegħa, għax ix-xemx iddallmet.

Il-velu tas-santwarju ċċarrat min-nofs.

Imbagħad Ġesù għajjat għajta kbira u qal: "Missier, f'idejk jien nerħi ruħi".

U kif qal hekk, ħarġet ruħu.

Iċ-ċenturjun, meta ra x'ġara, beda jfaħħar lil Alla u jgħid: "Tassew li dan bniedem ġust!"

U n-nies kollha li kienu nġabru hemm biex jaraw, meta raw dawn il-ġrajja, reġgħu lura jħabbtu fuq sidirhom.

Dawk kollha li kienu jafuh qagħdu jaraw kollox mill-bogħod; hekk ukoll xi nisa li kienu ġew warajh sa minn meta kien għadu fil-Galilija.

U kien hemm wieħed jismu Ġużeppi, membru tal-Kunsill, imma raġel tajjeb u ġust, li ma kienx qabel mal-membri l-oħra f'dak li riedu u f'dak li għamlu.

Kien minn Arimatija, belt tal-Lhudija, u kien jistenna s-Saltna ta' Alla.

Dan mar għand Pilatu u talbu l-ġisem ta' Ġesù; niżżlu mis-salib, keffnu f'liżar, u qiegħdu f'qabar maqtugħ fil-blat, li fih kien għadu ma tqiegħed ħadd.

Dak in-nhar kien Jum it-Tħejjija, u s-Sibt kien għoddu beda.

In-nisa, li kienu ġew mill-Galilija ma' Ġesù marru wara Ġużeppi u raw il-qabar u kif kienu qiegħdu l-katavru; imbagħad reġgħu lura u ħejjew il-fwejjaħ u l-mirra.

Is-Sibt għaddewh fil-mistrieħ, skont il-preċett tal-Liġi.

L-Evanġelju tal-Ħadd: 14 ta' April


Il‐Palazz tal‐Arċisqof fil‐Belt Valletta ser jerġa' jiftaħ il‐bibien tiegħu waqt Notte Bianca 2019, nhar is-Sibt 5 ta' Ottubru.

Dakinhar, il‐viżitaturi jistgħu jżuru bosta kmamar fil‐palazz fosthom il‐piano nobile li jinkludi s‐sala tat‐tron, il‐biblijoteka storika tas‐seklu 18 u l‐ġnien bis‐siġar taċ‐ċitru.

Il-Palazz jinsab fin-naħa t'isfel ta' Triq l-Arċisqof qrib Misraħ l-Indipendenza.

Għall‐okkażjoni ser tittella' wirja ta' dokumenti dwar l‐istorja tal‐bini nnifsu.

Dawn jinkludu d‐disinni arkitettoniċi li saru mill‐perit Vincenzo Bonello għar‐restawr tal‐bini tal‐palazz fi żmien l‐episkopat tal‐Arċisqof Mikiel Gonzi.

Ser isiru wkoll taħdidiet informattivi dwar il‐proġett ta' restawr li qed isir f'dan il‐bini.

Fost il‐pitturi għall-wiri ser ikun hemm dik tal‐Isqof Pawlu Alpheran de Bussan tal‐artist Francesco Zahra, li reġgħet tqiegħdet fis‐Sala tat‐Tron wara li ġiet rrestawrata fl‐2017.

Mis‐7:30pm 'il quddiem 'Classique meets Pop Duo', dwett magħmul minn Lydia Buttigieg u Fiona Cauchi, li ser jagħtu kunċerti ta' siegħa bl‐arpa u l‐kitarra.

Il‐Palazz tal‐Arċisqof ser ikun miftuħ mis‐6:00 p.m. sal‐11:00 p.m. u d‐dħul huwa b'xejn.

Il-Palazz tal-Arċisqof jiftaħ il-bibien tiegħu għal Notte Bianca


Nhar il‐Ġimgħa, 9 ta' Awwissu 2019, jasal Malta mill‐Perù l‐Isqof Giovanni Cefai, l‐ewwel isqof Malti tas‐Soċjetà Missjunarja ta' San Pawl (MSSP).

Din hi l‐ewwel żjara tiegħu f'Malta minn meta fit‐3 ta' April li għadda l‐Papa Franġisku ħatru Isqof tal‐Prelatura Territorjali l‐ġdida ta' Santiago Apóstol de Huancané, fil‐Perù.

Fil‐bidu taż‐żjara tiegħu f'Malta, is‐Sibt, 10 ta' Awwissu fl‐10:00 a.m., l‐Isqof Cefai ser jiċċelebra Quddiesa quddiem l‐inkwatru tal‐Madonna ta' Pompej li jinsab fil‐Knisja tal‐Ġiżwiti, il‐Belt Valletta.

Għal din l‐ewwel Quddiesa tiegħu f'Malta huma mistiedna l‐kappillani u s‐superjuri tal‐kunventi tal‐parroċċi tal‐Belt Valletta u l‐Furjana, is‐superjuri tal‐kunventi tas‐sorijiet, u saċerdoti u lajċi li ħadmu f'artijiet tal‐missjoni.

Huwa se jkun akkumpanjat ukoll mis‐saċerdoti tas‐Soċjetà Missjunarja ta' San Pawl.

L‐Isqof Giovanni Cefai għażel li jiċċelebra l‐Quddiesa quddiem dan l‐inkwatru partikolari għaliex kien proprju quddiemu li fit‐8 ta' Mejju 1898, fil‐festa tal‐Madonna ta' Pompej, li Mons. Giuseppe De Piro, fundatur tas‐Soċjetà Missjunarja ta' San Pawl, iddeċieda li jibda t‐triq tas‐saċerdozju.

L‐Arċisqof Charles J. Scicluna se jikkonċelebra f'Quddiesa Pontifikali mal‐Isqof Cefai, fil‐Konkatidral ta' San Ġwann, il‐Belt Valletta.

Din ser issir il‐Ġimgħa, 30 ta' Awwissu, fis‐7:00 p.m. Kulħadd huwa mistieden.

Waqt iż‐żjara tiegħu f'Malta, l‐Isqof Giovanni Cefai se jiċċelebra quddies ukoll fil‐Knisja Parrokkjali ta' Ħad‐Dingli, fil‐Bażilika ta' Santa Elena u fl‐Oratorju MSSP f'Birkirkara, f'Dar San Ġużepp Santa Venera, fil‐Knisja Parrokkjali ta' San Duminku l‐Belt Valletta, u fil‐Knisja Parrokkjali ta' Wied il‐Għajn.

Mons. Giovanni Cefai twieled iż‐Żebbuġ Għawdex fil‐5 ta' Awwissu 1967 u ngħaqad mas‐Soċjetà Missjunarja ta' San Pawl fl‐1984.

L‐ordinazzjoni episkopali tiegħu saret fit‐22 ta' Ġunju fil‐Katidral ta' Arequipa, il‐Perù.

Ritratti: Soċjetà Missjunarja ta' San Pawl (MSSP)

L-Isqof Giovanni Cefai jżur Malta


Qari tal-jum

Salm: 137 (138), 1-2a.2bċ-3.7ċ-8

L-Evanġelju: Mt 7, 7-12

F'dak iż-żmien, Ġesù qal lid-dixxipli tiegħu: "Itolbu, u jingħatalkom; fittxu, u ssibu; ħabbtu, u jiftħulkom.

Għax kull min jitlob, jaqla', min ifittex isib, u min iħabbat jiftħulu.

Min hu dak il-bniedem fostkom li, jekk ibnu jitolbu biċċa ħobż, sejjer jagħtih ġebla?

Jew jekk jitolbu ħuta, sejjer jagħtih serp?

Mela jekk intom, nies ħżiena bħalkom, tafu tagħtu lil uliedkom ħwejjeġ tajba, kemm aktar Missierkom li hu fis-smewwiet jagħti ħwejjeġ tajba lil min jitlobhomlu!

Mela dak kollu li tridu li l-bnedmin jagħmlu lilkom, agħmluh ukoll intom lilhom; għax din hi l-Liġi u l-Profeti".

L-Evanġelju tal-jum: 14 ta' Marzu


X'ġimgħa kienet!

L-ewwel ma waslu kienu l-Ispanjoli, imbagħad ir-Rumeni u l-Albaniżi, u ftit sigħat wara waslu l-Litweni, id-Daniżi, il-Belġjani, il-Ġermaniżi u l-Islovakki.

Kulħadd kien għajjien imma kulħadd kien eċitat biex jibda l-Fimcap EuroCamp 2019: No Space for Poverty?! organizzat miż-ŻAK (Żgħażagħ Azzjoni Kattolika) hawn Malta.

60 żagħżugħ u żagħżugħa ta' etajiet bejn is-16 u l-20 sena, ġejjin minn disa' pajjiżi differenti madwar l-Ewropa, kollha organizazzjonijiet membri tal-FIMCAP (Fédération Internationale des Mouvements Catholiques d'Action Paroissiale) kienu jafu li matul din il-youth exchange kienu se jagħmlu ħbieb ġodda, u li kienu se jiddiskutu u jitgħallmu dwar it-tema magħżula tal-faqar u l-esklużjoni soċjali.

Iżda qatt ma bassru kemm se jibnu relazzjonijiet b'saħħithom u li se jieħdu gost daqshekk!

Waħda mill-attivitajiet saret il-Belt Valletta.

Il-grupp kien maqsum fi gruppi iżgħar, u kull grupp ingħata profil ta' persuna.

It-tim kellu jpoġġi lilu nnifsu fis-sitwazzjoni tal-profil tagħhom, u jaraw kif se jirnexxilhom japplikaw għall-permess ta' residenza fil-pajjiż, japplikaw għal xogħol, japplikaw għal istituzzjoni edukazzjonali, isibu post fejn joqogħdu, u jiftħu kont bankarju.

Ftit gruppi sabuha diffiċli iktar minn oħrajn, jiddependi mill-profil li ngħatalhom.

Fl-aħħar tal-attività t-timijiet iltaqgħu quddiem il-qorti, u kull tim kellu dritt tal-umanità biex jiddiskuti u jirrapreżentaha fuq jigsaw puzzle.

Fl-aħħar, il-biċċiet ingħaqdu flimkien.

L-attivitajiet li ġew ppreparati matul il-ġimgħa għenu biex il-parteċipanti saru aktar konxji tat-tipi differenti ta' faqar li jeżistu, kif jinħoloq il-faqar, kif in-nies li jkunu emarġinati huma f'riskju ta' faqar, u x'nistgħu nagħmlu biex neliminaw il-faqar.

It-Tlieta filgħaxija l-grupp reġa' nqasam f'għaxar gruppi iżgħar u wara li tteħdulhom l-affarijiet personali bħall-mobajl u l-flus, telgħu Għawdex.

Kull grupp ttieħed f'lokalità differenti u kellu jara kif jirnexxilu jasal sad-destinazzjoni finali.

Il-gruppi kellhom jagħmlu xi eżerċizzji biex jingħataw l-ikel ta' filgħaxija.

Wara erba' sigħat mixi rnexxielhom jaslu u ngħataw il-gazzetti biex jorqdu fuqhom matul il-lejl.

Fortunatament, numru ta' parteċipanti kellhom xuguman tal-baħar biex jitgħattew min-nida tal-lejl.

Filgħodu l-grupp kellu jara kif jirnexxilu jasal lura fil-post fejn kienu qed joqogħdu, fil-fatt kellhom jittalbu għall-flus biex jaslu.

Din l-esperjenza għenet lill-parteċipanti jsiru aktar konxji tad-diffikultajiet li jiffaċjaw ta' kuljum, u x'jista' jsir biex ngħinu.

Il-Ħamis filgħodu, il-grupp kien maqsum f'disa' gruppi iżgħar, u kull grupp mar iżur ċentru jew residenza biex iwettaq xogħol volontarju.

Il-lejl ta' qabel, il-parteċipanti kellhom ċans jiftiehmu u jippreparaw l-attivitajiet li kellhom jagħmlu fiċ-ċentri u r-residenzi.

Il-postijiet li żaru kienu dar f'Ħ'Attard titmexxa mill-Fundazzjoni Richmond, residenzi tal-anzjani bħal Dar Saura r-Rabat, id-Dar tal-Kleru f'Birkirkara, Dar Sagra Familja fin-Naxxar, u Little Sisters of the Poor, ċentri ta' persuni b'diżabbiltà bħal Inspire, id-Dar tal-Providenza u Embrace Diversity, u żjara lit-tfal tan-nisa li esperjenzaw vjolenza domestika li jgħixu f'Dar Merħba Bik.

Kienet esperjenza sabiħa ħafna u li mmotivathom biex jagħmlu iktar.

Il-programm ta' tmint ijiem spiċċa malajr iktar milli mistenni.

Iżda l-konnessjonijiet li saru f'dan l-iskambju mhux se jgħibu malajr.

Din l-esperjenza kienet possibbli biss permezz tal-fondi tal-Erasmus+ immexxija mill-EUPA.

Eurocamp 2019 – M'hemmx post għall-faqar!?


Qari tal-jum

L-Ewwel Qari: Rum 2, 1-11

L-Evanġelju: Lq 11, 42-46

F'dak iż-żmien, il-Mulej qal: "Ħażin għalikom intom il-Fariżej!

Intom tħallsu d-dieċmi fuq in-nagħniegħ u l-fejġel u fuq kull xorta ta' ħxejjex, u mbagħad għal dik li hi ġustizzja u mħabba ta' Alla tħallu kollox għaddej.

Dawn kien imisskom tħarsu, mingħajr ma tħallu l-oħrajn barra.

Ħażin għalikom intom il-Fariżej!

Intom tħobbu s-siġġijiet ta' quddiem fis-sinagogi u min isellmilkom fil-pjazez.

Ħażin għalikom!

Qiskom l-oqbra, li ma tagħrafhomx, u n-nies tgħaddi minn fuqhom bla ma tintebaħ bihom".

Qabeż wieħed mill-għorrief tal-Liġi u qallu: "Mgħallem, b'dan li qiegħed tgħid qiegħed tgħajjar lilna wkoll".

Qallu Ġesù: "Ħażin għalikom ukoll intom l-għorrief tal-Liġi!

Intom tgħabbu n-nies b'tagħbijiet li bilkemm wieħed jiflaħhom u li intom stess anqas b'saba' wieħed ma tmissuhom!".

Qaddisa tal-jum:

Santa Margerita Marija Alacoque, verġni

L-Evanġelju tal-jum: 16 ta' Ottubru


Il-Ġisem u d-Demm Għażiż tal-Mulej – Solennità

Qari tal-jum

L-Ewwel Qari: Ġen 14, 18-20

It-Tieni Qari: 1 Kor 11, 23-26

L-Evanġelju: Lq 9, 11b-17

F'dak iż-żmien, Ġesù qagħad ikellem il-folol fuq is-Saltna ta' Alla, u fejjaq lil dawk li kienu jeħtieġu l-fejqan.

Il-jum kien wasal biex jintemm.

Resqu lejh it-Tnax u qalulu: "Ibgħathom in-nies ħa jmorru fl-irħula u r-rziezet tal-qrib biex isibu fejn jistrieħu u jieklu xi ħaġa, għax hawnhekk qegħdin f'post imwarrab".

Iżda hu qalilhom: "Agħtuhom intom x'jieklu".

Qalulu: "Ma għandniex aktar minn ħames ħobżiet u żewġ ħutiet, jekk għallinqas ma mmorrux aħna stess nixtru l-ikel għal dawn in-nies kollha!".

Għax kien hemm madwar il-ħamest elef raġel.

U qal lid-dixxipli tiegħu: "Qegħduhom bilqiegħda ħamsin ħamsin".

Hekk għamlu, u qiegħdu lil kulħadd bilqiegħda.

Imbagħad ħa l-ħames ħobżiet u ż-żewġ ħutiet, rafa' għajnejh lejn is-sema, berikhom u qasamhom, u tahom lid-dixxipli biex inewluhom lin-nies.

U kulħadd kiel u xaba' u l-bċejjeċ tal-ħobż li kien fadal ġabruhom fi tnax-il qoffa.

L-Evanġelju tal-Ħadd: 23 ta' Ġunju


Santa Katerina ta' Siena, verġni, duttur tal-Knisja u patruna tal-Ewropa – Festa

Qari tal-jum

L-Ewwel Qari: 1 Ġw 1:5-2:2

L-Evanġelju: Mt 11:25-30

F'dak iż-żmien: Ġesù qabad u qal: "Infaħħrek, Missier, Sid is-sema u l-art, talli inti, dawn il-ħwejjeġ, ħbejthom lil min hu għaref u lil min jifhem, u għarrafthom lil min hu ċkejken.

Iva, Missier, għax hekk għoġob lir-rieda tiegħek.

Kollox kien mogħti lili minn Missieri, u ħadd ma jagħraf lill-Iben ħlief il-Missier, kif ħadd ma jagħraf lill-Missier ħlief l-Iben u dak li l-Iben irid jgħarrafhulu.

Ejjew għandi, intom ilkoll li tinsabu mħabbtin u mtaqqlin, u jiena nserraħkom.

Ħudu fuqkom l-madmad tiegħi u tgħallmu minni, għax jien ta' qalb ħelwa u umli, u intom issibu mistrieħ għal ruħkom.

Għaliex il-madmad tiegħi ħelu u t-toqol tiegħi ħafif".

L-Evanġelju tal-jum: 29 ta' April


Qari tal-jum

L-Ewwel Qari: Ġożwè 24, 14-29

Salm: 15 (16), 1-2a u 5.7-8.11

L-Evanġelju: Mt 19, 13-15

F'dak iż-żmien, ressqu quddiem Ġesù xi tfal żgħar biex iqiegħed idejh fuqhom u jitlob għalihom.

Iżda d-dixxipli qabdu jgħajtu magħhom.

U Ġesù qalilhom: "Ħalluhom it-tfal iż-żgħar jiġu għandi, u la żżommuhomx, għax ta' min hu bħalhom hija s-Saltna tas-Smewwiet".

Imbagħad qiegħed idejh fuqhom u telaq minn hemm.

L-Evanġelju tal-jum: 17 ta' Awwissu


Qari tal-jum

L-Ewwel Qari: Żak 2, 5-9.14-15a

Salm: Ġer 31, 10.11-12ab.13

L-Evanġelju: Lq 9, 43b-45

F'dak iż-żmien, waqt li kulħadd kien imnixxef bil-għaġeb quddiem dan il-kobor liema bħalu ta' Alla, Ġesù qal lid-dixxipli tiegħu: "Iftħu widnejkom sewwa għal dawn il-kelmiet: Bin il-bniedem għandu jkun mogħti f'idejn il-bnedmin".

Iżda huma ma fehmuhx dan il-kliem, u baqa' mistur għalihom hekk li ma qabdu xejn minnu, u beżgħu jistaqsuh dwar dak li kien qal.

L-Evanġelju tal-jum: 28 ta' Settembru